Αύξηση έως και 120% παρουσίασαν οι πωλήσεις των φαρμάκων, κυρίως ορμονικών, νευρολογικών και καρδιολογικών σκευασμάτων, την εβδομάδα πριν το δημοψήφισμα.

Στοιχεία της Εταιρίας Στατιστικής Έρευνας και Ανάλυσης του Πανελλήνιου Φαρμακευτικού Συλλόγου δείχνουν ότι η κατανάλωση από τις αρχές Ιουνίου ως την εβδομάδα του δημοψηφίσματος «εκτοξεύθηκε» σε σχέση με το προηγούμενο διάστημα.

Πιο αναλυτικά, συνολικά καταγράφηκε αύξηση κατά 35% και την τελευταία εβδομάδα κατά 30% ενώ σε συγκεκριμένες κατηγορίες φαρμάκων η αύξηση έφτασε έως και 120%!

Αντίστοιχα, από στοιχεία της εταιρίας μελετών IMS προκύπτει ότι οι πωλήσεις στα φαρμακεία, την εβδομάδα πριν το δημοψήφισμα, αυξήθηκαν κατά 40% (σε τεμάχια) σε σχέση με την προηγούμενη εβδομάδα.

Όσον αφορά τις παράλληλες εξαγωγές, παράγοντες της αγοράς ανέφεραν ότι την εβδομάδα του δημοψηφίσματος περίπου ένα εκατομμύριο τεμάχια «μετανάστευσαν».

Μάλιστα δύο στα τρία φάρμακα «βγήκαν» την Παρασκευή πριν το δημοψήφισμα.