<p>Επιστήμονες από το Ερευνητικό και Θεραπευτικό Ίδρυμα Όσφρησης &#038; Γεύσης (STTRF) στο Σικάγο κάνουν λόγο για μυρωδιές που λειτουργούν ως αφροδισιακά, θυμίζοντάς μας τις παλιές διαφημίσεις γνωστού αντρικού αποσμητικού, που φορούσαν οι άντρες για να συναρπάσουν τις γυναίκες! </p>
<p>Η διαφήμιση, όπως φαίνεται, δεν απείχε σημαντικά από την πραγματικότητα, αφού σύμφωνα με την έρευνα του νευρολόγου, δρ Αλαν Ρ. Χιρς, διευθυντή του Ιδρύματος, και των συνεργατών του, ορισμένες μυρωδιές που αναδίδουν συγκεκριμένα φρούτα ή τροφές, είναι δυνατόν να απογειώσουν τη λίμπιντο και να διεγείρουν τις αισθήσεις.</p>
<p>Προκειμένου να διαπιστώσουν πώς μία συγκεκριμένη μυρωδιά επηρεάζει την ερωτική διάθεση, επικεντρώθηκαν στη ροή αίματος στα γεννητικά όργανα ανδρών και γυναικών, που αποτελεί σαφή ένδειξη σεξουαλικής διέγερσης.</p>
<p>Όπως προέκυψε, οι άνδρες φαίνεται να διεγείρονται από τη μυρωδιάς της λεβάντας, ενώ οι γυναίκες από τη μυρωδιά της καραμέλας! Πιο «παράδοξες» μυρωδιές που φάνηκε να απογειώνουν τη λίμπιντο είναι αυτές του ταλκ για μωρά, του αγγουριού και της γλυκόριζας. </p>
<p>Ο δρ Χιρς, παρότι δε σκοπεύει να προβάλλει κάποια επιστημονική ερμηνεία για τα ευρήματα αυτά, πιστεύει ότι οι συγκεκριμένες μυρωδιές έχουν τη δυνατότητα να ανακαλούν καλές αναμνήσεις, με αποτέλεσμα να φεύγει το άγχος και οι αναστολές και έτσι να ενισχύεται η ροή αίματος στα γεννητικά όργανα.</p>



Πηγή : eReportaz