Το μυστικό της επιτυχημένης δίαιτας είναι η υπομονή, σύμφωνα με μια νέα έρευνα που πραγματοποιήθηκε από Δανούς ερευνητές.
Είναι γνωστό ότι οι δίαιτες-αστραπή δεν φέρνουν το επιθυμητό αποτέλεσμα, αφού συνοδεύονται πάντα από επαναφορά των χαμένων κιλών.

Σύμφωνα με τα νέα ευρήματα, όταν εφαρμόζεται ένα καλά σχεδιασμένο διατροφικό πρόγραμμα για διάστημα ενός έτους, μεταβάλλεται η χημική σύσταση του οργανισμού κατά τέτοιο τρόπο που διατηρείται επιτυχώς το τελικό βάρος μετά την απώλεια των περιττών κιλών.

Η σχετική μελέτη που δημοσιεύεται στην Ευρωπαϊκή Επιθεώρηση Ενδοκρινολογίας αναφέρει ότι μετά τους 12 μήνες τα επίπεδα των ορμονών εξισορροπούνται ώστε να εντείνεται το αίσθημα του κορεσμού και να μειώνεται παράλληλα το αίσθημα της πείνας. Με άλλα λόγια, ο οργανισμός σταδιακά «αποδέχεται» το νέο βάρος και το θερμιδικό έλλειμμα δεν πυροδοτεί πλέον το αίσθημα της πείνας.

&nbsp;