<strong>Η Αμερικανίδα καλλιτέχνις και φωτογράφος Κρίστιν ΜακΚόνελ αποφάσισε να στολίσει για Χριστούγεννα, με έναν πρωτότυπο τρόπο... μετατρέποντας το σπίτι των γονιών της σε μελόψωμο!</strong>

Η ΜακΚόνελ έχει το δικό της σπίτι στο Λος Άντζελες, αλλά επέλεξε να διακοσμήσει εκείνο των γονιών της.

Η ιδέα της ήρθε μετά την επιτυχημένη «μεταμόρφωση» του σπιτιού των γονιών της σε «τέρας» για το Χάλογουιν.

«Θαύμαζα πάντα την ιστορία του Χάνσελ και της Γκρέτελ και μόλις είδα εκείνη την ταινία με τίτλο Christmas Vacation, όπου ο Τσέβι Τσέις τρελαίνεται με τα φώτα των Χριστουγέννων» είπε η δημιουργός.

«Σκέφτηκα ότι μπορούσα να κάνω κάτι τόσο υπερβολικό όσο αυτό» σημειώνει.

Αφού βρήκε πώς θα έμοιαζε το σπίτι στο Photoshop, αγόρασε σανίδες αφρώδους υλικού και τις έκοψε σε κομμάτια για να φτιάξει τα στοιχεία που έμοιαζαν με καραμέλα.

Το πιο δύσκολο σημείο, όπως αποκάλυψε η ίδια, ήταν η στέγη, για την οποία χρησιμοποίησε σκοινί, ώστε να μοιάζει με ζαχαρώδη κρούστα.