Το Ύπνος Project είναι ένα σπονδυλωτό πρόγραμμα εκδηλώσεων της Στέγης του Ιδρύματος Ωνάση, το οποίο αποτελείται από μια έκθεση έργων μοντέρνας και σύγχρονης τέχνης, performances και sleepovers, έναν κύκλο ηχητικών έργων και ζωντανών περιπατητικών δράσεων και μια σειρά διαλέξεων και δημόσιων συζητήσεων. Επίσης, συνοδεύεται από μια ειδική περιοδική έκδοση.

Το Ύπνος Project που θα πραγματοποιηθεί από τις 18 Απριλίου έως τις 19 Ιουνίου 2016 θα αναπτύσσεται στο κτίριο της Στέγης, στο κτίριο του Κοινωφελούς Ιδρύματος Αλέξανδρος Σ. Ωνάσης και σε άλλους χώρους.

Το πρόγραμμα προσεγγίζει το μείζον θέμα του Ύπνου μέσα από καλλιτεχνικές πρακτικές, κείμενα και δημόσιες συζητήσεις που ξεδιπλώνουν τις πιο σύγχρονες αιχμές και εκδοχές του. Δεν πρόκειται για μια θεματική έκθεση –με τη συμβατική έννοια του όρου– αλλά για ένα πρόγραμμα καλλιτεχνικών δράσεων που επικεντρώνονται σε εκείνο το λιγότερο εξερευνημένο τμήμα της ζωής και του φαντασιακού μας. Εκείνο το τμήμα που πιστεύουμε πως οι δραστηριότητές μας αναστέλλονται και αποσυρόμαστε για να ανασυνταχτούμε σωματικά και ψυχικά, που πιστεύουμε πως παύει η κοινωνική δραστηριότητα και τα βάρη της. Πρόκειται για ένα καλλιτεχνικό πρόγραμμα γύρω από το τμήμα της ζωής μας που νομίζουμε πως του αξίζουν η σιωπή και η αργία.

Γιατί στον ύπνο αποκαλύπτεται ό,τι θεωρούμε κρυφό και απωθημένο μας εαυτό, αλλά στον ύπνο επίσης γίνεται ο άνθρωπος σώμα ευάλωτο. Στη δραστηριότητα του ύπνου φανερώνεται η μηχανική της ερωτικής ζωής, αλλά στις διαταραχές του ύπνου αποτυπώνονται τα όρια του κοινωνικού σώματος. Μια σειρά νέων τεχνολογιών μετατρέπουν το υπνοδωμάτιο σε ένα καινούριο είδος χώρου εργασίας. Η συνεχής περιστολή του ύπνου και η ατέρμονη διαστολή της ανθρώπινης εργασίας αποσυνθέτουν τη σημασία της αναζωογονητικής απόσυρσης και φέρνουν στο προσκήνιο μια σειρά από σύγχρονες μορφές βιοπολιτικής και κοινωνικού ελέγχου. Ταυτόχρονα, ο δημόσιος ύπνος, από συστατικό στοιχείο του υπαιθρισμού και της απελευθέρωσης του ανθρώπινου σώματος στο φυσικό περιβάλλον, γίνεται η πολλαπλασιαζόμενη πληγή του πολιτικού και κοινωνικού χώρου στην πόλη και στους προσφυγικούς καταυλισμούς.

Το Ύπνος Project συγκροτείται γύρω από αυτή ακριβώς τη ριζικά διαφορετική συνθήκη της ετερότητας και του ψυχικού τόνου του ύπνου. Ο έρωτας και ο δίδυμος αδελφός του ύπνου, ο θάνατος, κατέχουν δεσπόζουσα θέση στον κεντρικό ιστό της εκδήλωσης, γύρω από τον οποίον αρθρώνονται μια σειρά από δίπολα, με πλούσιο ιστορικό υπόβαθρο: ύπνος/θάνατος, έρωτας/φύλο, κανονικότητα/διαταραχή, εργασία/ανάπαυση, ταυτότητα/ετερότητα, πραγματικότητα/όνειρο, ορθολογικό/ανορθολογικό, πνευματικότητα/ιατρικοποίηση, παράδοση/νεωτερικότητα, αντικείμενο/επιτέλεση.

Υπό αυτήν την έννοια, το Ύπνος Project επιχειρεί να διερευνήσει τις διαπλοκές και την περίμετρο των πολλαπλών συσχετίσεων, ανατρέποντας μια σειρά από στερεότυπα γύρω από την ιστορική συγκρότηση της νεωτερικής κουλτούρας στην Ελλάδα και των σχέσεών της με το σύγχρονο. Φέρνει έτσι μαζί αριστουργήματα της ιστορίας της ελληνικής τέχνης, σύγχρονους καλλιτέχνες και αρχειακό υλικό που προέρχεται από εγγραφές και μεταγραφές της εγχώριας λαϊκής κουλτούρας, σε μια δοκιμασία αλληλεπίδρασης και μεταλλαγής.

Οι καλλιτέχνες, των οποίων έργα παρουσιάζονται στην έκθεση, είναι: Λουκία Αλαβάνου, Νέλη Ανδρικοπούλου, Απόστολος Γεωργίου, Νικόλαος Γύζης, Ορέστης Δαβίας, Νικόλαος Δραγούμης, Ανδρέας Εμπειρίκος, Μάρκος Ζιαβιτσιάνος, Γιώργος Ιακωβίδης, Διονύσης Καβαλιεράτος, Νίκος Καναρέλης, Απόστολος Καραστεργίου, Νίκος Κεσσανλής, Πάνος Κοκκινιάς, Ζήσης Κοτιώνης, Άρης Κωνσταντινίδης, Πολυχρόνης Λεμπέσης, Παναγιώτης Λουκάς, Ίριδα Λυκουριώτη, Νικηφόρος Λύτρας, Κωνσταντίνος Μαλέας, Φίλιππος Μαργαρίτης, Γιάννης Μόραλης, Mπία Ντάβου, Κοσμάς Ξενάκης, Δημήτρης Ξόνογλου, Ντόρα Οικονόμου, Μαλβίνα Παναγιωτίδη, Νίκος Παναγιωτόπουλος, Χριστόδουλος Παναγιώτου, Mαρία Παπαδημητρίου, Άννα Παπαέτη, Νεκτάριος Παππάς, Κωνσταντίνος Παρθένης, Νίκος Γαβριήλ Πεντζίκης, Δημήτρης Πικιώνης, Θεόδωρος Ράλλης, Νάνα Σαχίνη, Κώστας Σαχπάζης, Γεράσιμος Στέρης, Εύα Στεφανή, Θανάσης Τότσικας, Ίριδα Τουλιάτου, Γιάννης Τσαρούχης, Φυτά, Γιαννούλης Χαλεπάς, Δημήτρης Χαρισιάδης, Μάτση Χατζηλαζάρου.
Με το Ύπνος Project, την κεντρική έκθεση, τις παράλληλες δραστηριότητες, τις performances, τα κείμενα και τις συζητήσεις, η Στέγη του Ιδρύματος Ωνάση εξετάζει από μια οικεία, όσο και ανοίκεια, πλευρά τα φυσικά, κοινωνικά και πολιτικά όρια του σώματος.

Επιμέλεια: Πάσκουα Βοργιά, Αφροδίτη Παναγιωτάκου, Ελισάβετ Πανταζή, Κωνσταντίνα Σουλιώτη, Γιώργος Τζιρτζιλάκης, Θεόφιλος Τραμπούλης
Συντονισμός: Πάσκουα Βοργιά, Ελισάβετ Πανταζή, Κωνσταντίνα Σουλιώτη
Αρχιτεκτονικός σχεδιασμός έκθεσης: FLUX – office (Εύα Μανιδάκη – Θανάσης Δεμίρης)

Οι εκδηλώσεις αναλυτικά:
<em>Κεντρική έκθεση </em>- Εγκαίνια: 18 Απριλίου 2016 στις 20:00
Εικαστική έκθεση με 65 έργα τέχνης στον εκθεσιακό χώρο της Στέγης και στο κτίριο του Ιδρύματος Ωνάση (Λ. Αμαλίας 56). Η έκθεση συγκεντρώνει ιστορικά αριστουργήματα της ελληνικής τέχνης, νέα έργα σύγχρονων Ελλήνων καλλιτεχνών και αρχειακό υλικό που προέρχεται από εγγραφές και μεταγραφές της εγχώριας λαϊκής κουλτούρας, σε μια δοκιμασία αλληλεπίδρασης και μεταλλαγής.

<em>Περφόρμανς από τα ΦΥΤΑ </em>- 18 Απριλίου /Στέγη
Στα εγκαίνια της έκθεσης θα πραγματοποιηθεί περφόρμανς από τα ΦΥΤΑ, βασισμένη στην κοίμηση και αφύπνιση του Έθνους και της Γλώσσας του.
Είσοδος ελεύθερη

<em>Περφόρμανς του Χριστόδουλου Παναγιώτου</em> - 23-24 Απριλίου, 20:00 /Ίδρυμα Ωνάση (Λ. Αμαλίας 56)
Μια περφόρμανς-διάλεξη του Χριστόδουλου Παναγιώτου, σε συνεργασία με τον χορευτή Jean Capeille, με τίτλο Dying on Stage, ένας στοχασμός για την αδυναμία σκηνικής αναπαράστασης του θανάτου.
Είσοδος ελεύθερη

<em>Περφόρμανς από την ομάδα Nova Melancholia |</em>
7-8, 14-15, 21-22 &amp; 28-29 Μαΐου, 21:00 | Γαλαξία &amp; Σφιγγός
Μία πρωτότυπη περφόρμανς, βασισμένη στο αφήγημα Ο νεκρός του Georges Bataille, από τη σύγχρονη ομάδα θεάτρου και περφόμανς Nova Melancholia.
Διάρκεια: 1 ώρα
Εισιτήρια: Κανονικό 7€
Μειωμένο/Φίλοι/Mικρή παρέα (5-9 άτομα): 5€
ΑΜΕΑ / συνοδός ΑΜΕΑ / Άνεργοι / Μεγάλη παρέα (10 άτομα +): 3€
Επιμέλεια έκθεσης και περφόρμανς: Γιώργος Τζιρτζιλάκης, Θεόφιλος Τραμπούλης
<ul>
	<li><em>Δράσεις Hypnos Project</em>
Διαλέξεις και συζητήσεις | 12 Απριλίου, 19:00 | Μικρή Σκηνή
Στο πλαίσιο του Hypnos Project, ερευνητές, καλλιτέχνες και επιστήμονες θα προσεγγίσουν τρεις βασικές θεματικές: την αϋπνία, τα όνειρα και το θάνατο.
Αϋπνία, Ομιλητές: Κώστας Γεμενετζής, Κώστας Σολδάτος, Δρ. Χαρά Τσέκου Συντονισμός: Αμάντα Μιχαλοπούλου
Είσοδος ελεύθερη</li>
</ul>
<em>Κλινική Ύπνου </em>- 19-24 Απριλίου &amp; 6-10 Μαΐου /Στέγη
Για 10 ημέρες θα λειτουργήσει κλινική ύπνου εντός της Στέγης, όπου θα καταγράφονται οι σωματικές αντιδράσεις και τυχόν διαταραχές των συμμετεχόντων κατά τη διάρκεια του νυχτερινού ύπνου.
Συμμετοχή δωρεάν. Απαραίτητη η κράτηση θέσης στο foh@sgt.gr

<em>Diotima Quartet </em>- 20 Απριλίου στις 21:00  /Φιλολογικός Σύλλογος Παρνασσός (πλ. Καρύτση 8, Αθήνα)
Το σπουδαίο γαλλικό κουαρτέτο Diotima θα παρουσιάσει στον Παρνασσό ένα πρόγραμμα νυχτερινό, στο πλαίσιο του Ύπνος Project. Θα ακούσουμε το Ainsi la nuit του μεγάλου συμφωνιστή του 20ού αιώνα Henri Dutilleux (1916-2013) και το Métamorphoses nocturnes από το πρώιμο έργο του σημαντικού Ούγγρου συνθέτη György Ligeti (1923-2006). Τέλος, ένα έργο που σηματοδότησε την αυγή του μουσικού 20ού αιώνα, το εξαίσιο Verklärte Nacht op.4, του Arnold Schönberg (1874-1951), ένα έργο αφηρημένης προγραμματικής μουσικής χωρίς λόγια, βασισμένο όμως σε ποίημα του R. Dehmel.
Κανονικό: 7 € Zώνη ΤετARTης / 10 – 15 - 18 €
Μειωμένο ή Μικρή Παρέα (5-9 άτομα): 9 – 12 – 15 €
Μεγάλη Παρέα (10+ άτομα): 8 – 11 – 14 €
ΑΜΕΑ &amp; Άνεργοι: 5 €
Συνοδός ΑΜΕΑ: 10 €

<em>«Αποχαιρετισμοί»</em>, <em>διάλεξη με τη Χριστιάνα Γαλανοπούλου</em> / 7 &amp; 8 Μαΐου, 20:00 / Ίδρυμα Ωνάση (Λ. Αμαλίας 56)
Ακολουθώντας τις Κοιμώμενες κόρες στα μυστικά μονοπάτια του ύπνου τους, η ιστορικός τέχνης Χριστιάνα Γαλανοπούλου μάς προσκαλεί σε ένα ταξίδι σε έργα τέχνης διαφορετικών εποχών, σε κείμενα, τόπους, αρχαιολογικούς χώρους, στιγμές της σύγχρονης πραγματικότητας και ιστορίες ανθρώπων, υφαίνοντας μια αφήγηση για τη ζωή, το επέκεινα και το εσαεί.
Είσοδος ελεύθερη
<ul>
	<li><em>Διαλέξεις και συζητήσεις</em> - 9 Μαΐου, 19:00 /Μικρή Σκηνή
Σώμα: Ύπνος, θάνατος και ανάσταση (Συντονισμός - επιμέλεια: Δημήτρης Παπανικολάου). Είσοδος ελεύθερη</li>
</ul>
<ul>
	<li><em>Polysomnogarden</em> - 19 Μαΐου – 2 Ιουνίου /Ευρυδάμαντος &amp; Γαλαξία</li>
</ul>
Τα ιατρικά δεδομένα από την κλινική ύπνου θα αποτελέσουν πρώτη ύλη για τη δημιουργία εικαστικής εγκατάστασης της Μαρίνας Γιώτη, όπου τα στάδια του ύπνου θα μετουσιωθούν σε ένα μεταβαλλόμενο εικαστικό περιβάλλον με ήχους από τον Coti K, φώτα, προβολές και κινητικά γλυπτά.
Είσοδος ελεύθερη
<em>
</em>
<ul>
	<li><em>Κινηματογραφικός μαραθώνιος Let’s (not) go to sleep</em> - 13 &amp; 14 Μαΐου στις 22:00 /Μικρή Σκηνή
Για 24 ώρες παρουσιάζονται, στη Μικρή Σκηνή της Στέγης ταινίες και ντοκιμαντέρ που σχετίζονται με το θέμα του ύπνου.
Επιμέλεια: Ηλίας Φραγκούλης
Ενιαίο εισιτήριο για όλη τη βραδιά 7€
Μειωμένο/Φίλοι/Mικρή παρέα (5-9 άτομα): 5€
ΑΜΕΑ / συνοδός ΑΜΕΑ / Άνεργοι / Μεγάλη παρέα (10 άτομα +): 3€</li>
</ul>
<ul>
	<li><em>Six d.o.g.s pyjama party</em> - 14 Μαΐου στις 00:00 /Σε όλους τους ορόφους της Στέγης
Σε όλους τους ορόφους της Στέγης, από τα μεσάνυχτα έως το ξημέρωμα, περισσότεροι από 20 dj’s συμμετέχουν σε ένα αξέχαστο μεταμεσονύχτιο pyjama πάρτι.
Διάρκεια: μέχρι τα ξημερώματα.
Εισιτήρια: 5€ (χωρίς ποτό)</li>
</ul>
<ul>
	<li><em>Διαλέξεις και συζητήσεις </em>- 16 Μαΐου στις 19.00 /Μικρή Σκηνή
Όνειρα (μια συζήτηση με τον Dany Nobus, ψυχαναλυτή και διευθυντή του Μουσείου Φρόυντ στο Λονδίνο)
Είσοδος ελεύθερη</li>
</ul>
<ul>
	<li><em>The Theta Series – Ολονυχτία στη Στέγη</em> - 29 Μαΐου, 22:00 /Κεντρική Σκηνή
Για μία νύχτα, θα πραγματοποιηθεί ολονύχτιο βιωματικό δρώμενο στην Κεντρική Σκηνή της Στέγης, από τη χορογράφο και υπότροφο του Ιδρύματος Ωνάση, Αποστολία Παπαδαμάκη, σε συνεργασία με τον συνθέτη Τρύφωνα Κουτσουρέλη.
Διάρκεια: μέχρι το πρωί (οι συμμετέχοντες θα πάρουν πρωινό)
Κανονικό 15€ Μειωμένο/Φίλοι/Mικρή παρέα (5-9 άτομα): 12€
ΑΜΕΑ / συνοδός ΑΜΕΑ / Άνεργοι / Μεγάλη παρέα (10 άτομα +): 10€</li>
</ul>
<ul>
	<li><em>Φωτογραφικές προβολές σε κτίρια της Αθήνας</em> (18 Απριλίου – 19 Ιουνίου)
Καλλιτέχνες, χορευτές, ηθοποιοί φωτογραφίζονται από τον Παύλο Φυσάκη την ώρα που κοιμούνται και οι φωτογραφίες τους θα προβάλλονται σε όλη τη διάρκεια του φεστιβάλ σε κτίρια στην πλατεία Κλαυθμώνος, στη Λ. Συγγρού κ.ά.</li>
</ul>
<ul>
	<li>HYPNOS issue
Το Hypnos Project θα πλαισιωθεί από μια δίγλωσση ανεξάρτητη έκδοση ευρείας κυκλοφορίας με θέμα τον ύπνο. Ακαδημαϊκοί, ειδικοί και συγγραφείς προσεγγίζουν με πρωτότυπα κείμενα το θέμα του ύπνου, ο καθένας από τη δική του πλευρά, συνθέτοντας ένα πολυφωνικό και πρωτότυπο ανθολόγιο, στο οποίο η κοινωνιολογία συνυπάρχει με τις στρατιωτικές σπουδές, η αρχιτεκτονική με την κλασική φιλολογία, το διήγημα με την προσωπική μαρτυρία.</li>
</ul>
Μεταξύ άλλων, στο Hypnos issue γράφουν οι: Δήμητρα Βογιατζάκη, Joanna Bourke, Simon Critchley, Βασιλική Κόκκορη, Ηλίας Μαγκλίνης, Σοφία Νικολαΐδου, Παναγής Παναγιωτόπουλος, Άννα Παπαέτη, Δημοσθένης Παπαμάρκος, Δημήτρης Παπανικολάου, Άρης Σαραφιανός, Κωνσταντίνος Τζαμιώτης, Γιώργος Τζιρτζιλάκης, Θεόφιλος Τραμπούλης.

Πληροφορίες:
<a class="ApplyClass" href="http://www.sgt.gr/gre/SPG1527/" target="_blank">Στέγη Ιδρύματος Ωνάση</a>, Συγγρού 107 - Ίδρυμα Ωνάση, Λ. Αμαλίας 56
Πληροφορίες – κρατήσεις: 210 900 5 800
Από 18 Απριλίου έως 19 Ιουνίου 2016
Ωράριο έκθεσης στη Στέγη: καθημερινά 12:00-21:00
Ωράριο έκθεσης στο Ίδρυμα Ωνάση (Λ. Αμαλίας 56): Τετάρτη – Παρασκευή 12:00-20:00 &amp; Σάββατο-Κυριακή 11:00-15:00

Εισιτήρια στην έκθεση
Κανονικό: 5€
Μειωμένο / Φίλοι / Μικρή παρέα (5-9 άτομα): 3€
ΑΜΕΑ / συνοδός ΑΜΕΑ / Άνεργοι / 2η επίσκεψη / Μεγάλη παρέα (10 άτομα +): 2€
Παιδιά έως 10 ετών: Δωρεάν