Να συνεχίσουν την επίσχεση εργασίας αποφάσισαν οι γιατροί του Νοσοκομείου Νίκαιας, υποστηρίζοντας ότι δεν έχει ακόμη επιλυθεί ακόμα το πρόβλημα της αποπληρωμής των δεδουλευμένων εφημεριών, με αποτέλεσμα αύριο, ημέρα γενικής εφημερίας, να λείπουν βασικές ειδικότητες, όπως παθολόγοι, νευρολόγοι, ωτορινολαρυγγολόγοι, γαστρεντερολόγοι.

Οι γιατροί του Νοσοκομείου Νίκαιας, καλούν τους αρμόδιους για την ασφάλεια της γενικής εφημερίας (Διοίκηση, ΕΚΑΒ, ΕΚΕΠΥ, διευθυντή Ιατρικής Υπηρεσίας, συντονιστές Διευθυντές) «να λάβουν όλα τα αναγκαία μέτρα, έτσι ώστε να μην εκτεθούν ασθενείς σε κίνδυνο, διακομιζόμενοι ή προσερχόμενοι σε νοσοκομείο που, στην πράξη, χωρίς βασικές ειδικότητες, δεν θα είναι ασφαλές».

Επίσης, συνεχίζουν τη δράση με το κλείσιμο των ταμείων στη γενική εφημερία, και καθημερινά, έτσι ώστε να μην εισπράττεται το 5ερω και προχωρούν σε νέα γενική συνέλευση την Τετάρτη 1η Απριλίου.
