<p><strong>«Φαρμακείο» οι εξετάσεις αίματος στην Ελλάδα</strong></p>
<p>Την τεράστια διαφορά στην αποζημίωση από τους ασφαλιστικούς φορείς βασικών αιματολογικών εξετάσεων στη χώρα μας σε σχέση με τη Σουηδία, που ξεπερνά σε κάποιες περιπτώσεις το +500% (!), επεσήμανε χθες με άρθρο του ειδικευμένος γιατρός, ο οποίος έχει εργαστεί επί σειρά ετών στη χώρα αυτή του ευρωπαϊκού Βορρά.</p>
<p>Όπως αναφέρει ο Αργύριος Αργυρίου στο Forum Πρωτοβάθμιας Φροντίδας Υγείας, «στις 16/07/2014 και ενώ εργαζόμουν ως Ιατρός Iocum στο Κέντρο Υγείας του Amal στη Σουηδία, ρώτησα την υπεύθυνη του Μικροβιολογικού Τμήματος εκεί για τις τιμές των αιματολογικών εξετάσεων.</p>
<p>Μου έδωσε μια λίστα από το 2013 και μου είπε ότι παραμένει η ίδια από τότε. Σε επικοινωνία που είχα με το Κέντρο Υγείας του Amal την 1<sup>η</sup>/9/2014, μου είπαν ότι οι τιμές αυτές παραμένουν οι ίδιες. Έκανα λοιπόν μια σύγκριση των τιμών δώδεκα βασικών και συνηθισμένων αιματολογικών εξετάσεων μεταξύ Ελλάδας και Σουηδίας».</p>
<p>Στο μεταξύ, βάσει απόφασης του Προέδρου του ΕΟΠΥΥ της 5<sup>ης</sup> Δεκεμβρίου 2012 έχουν μειωθεί οι τιμές αποζημίωσης 40 εξετάσεων, αλλά και πάλι δεν πλησιάζουν καν τις χαμηλές τιμές που ισχύουν στη Σουηδία…</p>
<p><img src="http://www.enikos.gr/data/photos/ac72dc5c80a442b1af64a0a6f0e8fc83.jpeg" alt="" width="590" height="1158" /><br />
Πηγή: Ελεύθερος Τύπος</p>