Εκτός από την θετική ενέργεια σε έναν χώρο, είναι εξίσου σημαντική η ενέργεια που εκπέμπουμε εμείς ως άνθρωποι προς τους γύρω μας και η ενέργεια που εισπράττουμε εμείς από τους άλλους.

Το πιο σημαντικό μέσο επικοινωνίας, <strong>ο προφορικός λόγος μας</strong> πρέπει να φροντίσουμε να <strong>έχει θετική χροιά και δόνηση</strong>, τουλάχιστον σε ότι αφορά στις δικές μας εκφράσεις και λέξεις.

<strong>Αποφεύγουμε να μιλάμε απαισιόδοξα</strong>, με αρνητικές άσχημες και καμιά φορά καταστροφικές για την προσωπική μας ενέργεια, λέξεις όπως συμφορά, βάσανα, προβλήματα, στεναχώρια, αδιέξοδο, καταστροφή.

Πέρα όμως από αυτές τις λέξεις που έχουν εμφανώς αρνητική χροιά, θα πρέπει να προσέξουμε και την χρήση άλλων λέξεων οι οποίες δεν ακούγονται στο πρώτο άκουσμά τους ως αρνητικές.

Λέξεις που χρησιμοποιούμε για να δηλώσουμε πως κάτι "είναι φοβερό, τεράστιο, πολύπλοκο, συγκλονιστικό, συνταρακτικό, δαιδαλώδες", πως "αποκλείεται" ή έχουν αρνητικό πρόσημο και συνήθως παραπέμπουν σε αρνητική σκέψη.

Για παράδειγμα, κάτι “φοβερό” σημαίνει πως μας προκαλεί φόβο, κάτι που είναι “τεράστιο” σημαίνει πως είναι κάτι μεγαλύτερο από μας και ενεργειακά μας προκαλεί την αίσθηση του φόβου, κάτι που “αποκλείεται” να συμβεί μας προκαλεί την αίσθηση του τέλους και στερεί την ελπίδα και όταν συμβαίνει κάτι “συγκλονιστικό” σημαίνει πως το γεγονός μας συγκλόνισε δηλαδή μας “έβγαλε” από το ενεργειακό κέντρο μας.

Είναι σημαντικό να προσέχουμε ποιες λέξεις χρησιμοποιούμε καθώς επίσης να ελέγχουμε και κατά πόσο αυτό ισχύει για τον συνομιλητή μας και γενικά τους ανθρώπους που συναναστρεφόμαστε.

Φυσικά και θα συμβεί ένα άσχημο γεγονός που θα χρειαστεί να περιγράψουμε ή να ακούσουμε από κάποιον άλλον. Θα πρέπει όμως, να προσέξουμε την συχνότητα με την οποία περιγράφουμε άσχημα γεγονότα ή αντίστοιχα ακούμε λέξεις με αρνητική δόνηση.

<strong>Η έννοια της θετικής ενέργειας του  επιδιώκει την ομαλότητα</strong>, την αρμονία και την ισορροπία, είτε πρόκειται για την ενέργεια ενός χώρου, είτε πρόκειται για την ανθρώπινη ενέργεια.

Θα πρέπει <strong>να φροντίζουμε τα λόγια μας να προωθούν και να υποστηρίζουν πέρα από την θετική ροή ενέργειας, την λογική του ορίου, της ισορροπίας και της απλότητας.</strong>

Στην περίπτωση για παράδειγμα που θέλουμε να πούμε πως μια κοπέλα είναι πολύ όμορφη θα προτιμήσουμε να πούμε ακριβώς αυτό, “πολύ όμορφη” ή “καλλονή” και όχι πως είναι “συγκλονιστικά όμορφη”.

Θα μπορούσαμε να ανακαλέσουμε στο μυαλό μας συζητήσεις που κάνουμε με αγαπημένα πρόσωπα πάνω σε γενικά θέματα αλλά στο τέλος καταλήγουμε να έχουμε μια άσχημη αίσθηση και πιθανώς αισθανόμαστε άβολα ή και αμήχανα, ενώ στην ουσία δεν ακούσαμε ή είπαμε κάτι άσχημο.

Μήπως όμως οι λέξεις ή φράσεις που βγήκαν από το στόμα μας ή έφτασαν στα αυτιά μας, δεν ήταν και τόσο θετικές τελικά και είχαν σκοπό να επιφέρουν άλλο ενεργειακό αποτέλεσμα από το προφανές; Αυτό σαφώς προκαλεί απογοήτευση και έλλειψη κινήτρου και πιθανώς να μην ισχύει κιόλας στην πραγματικότητα.

Προσέχουμε λοιπόν, τόσο το τι λέμε όσο και τι ακούμε, έτσι ώστε η καθημερινότητα και γενικά η ζωή μας να έχει θετική φωτεινή χροιά!

&nbsp;

<em>Ευθυμία Α. Μισιρλή</em>

<em>Μηχανολόγος-Μηχανικός</em>

<em>Ειδικός σύμβουλος ευνοϊκής ψυχολογικής χωροθεσίας Feng Shui</em>