<strong>Τη δημιουργία ενός καταδυτικού πάρκου αρχαιολογικής σημασίας στον ευρύτερο χώρο του Ευβοϊκού κόλπου δρομολογούν οι Ελληνικές Αρχές.</strong>

Πρόκειται για ένα <strong>«υποβρύχιο μουσείο» με 26 ναυάγια και θα αποτελείται από έξι επισκέψιμους χώρους</strong>: Νησιωτικό σύμπλεγμα Στύρων, Νήσος Καβαλλιανή – Όρμος Αλμυροποτάμου, Νησιωτικό σύμπλεγμα Πεταλιών, Πορτολάφια Εύβοιας – Νήσος Ακιό, Μακρόνησος, Λαυρεωτική.

Για το καταδυτικό πάρκο υψηλών προδιαγραφών έχουν προωθηθεί όλες οι απαραίτητες διαδικασίες, για την άμεση υλοποίηση του έργου, σημειώνει το υπουργείο Πολιτισμού.

Το έργο αναμένεται να συμβάλει στην τόνωση της εθνικής οικονομίας και των τοπικών κοινωνιών, στην τουριστική ανάπτυξη, στην πολιτιστική προβολή των μοναδικών ενάλιων μνημείων και στη δημιουργία νέων θέσεων εργασίας.