<div class="list_main">
<div class="middle_middle_column">
<div class="middle_middle_column_box_info">
<div class="article_buttons">
<div class="article_buttonaki"></div>
<div class="article_buttonaki">Η στήριξη μαθητών με αναπηρία ή ειδικές εκπαιδευτικές ικανότητες αποτελεί το αντικείμενο ενός από τα πρώτα έργα που εντάσσει η Περιφέρεια Θεσσαλίας στη νέα προγραμματική περίοδο 2014 - 2020. Συγκεκριμένα, η ένταξη αφορά στο έργο «Εξειδικευμένη εκπαιδευτική υποστήριξη για την ένταξη μαθητών με αναπηρία ή και ειδικές εκπαιδευτικές ανάγκες για το σχολικό έτος 2015 - 2016», προϋπολογισμού 562.000 ευρώ.</div>
<div class="article_buttonaki"></div>
<div class="article_buttonaki">Το έργο φορά στην υλοποίηση της εξειδικευμένης εκπαιδευτικής υποστήριξης για την ένταξη μαθητών με αναπηρία ή και ειδικές εκπαιδευτικές ανάγκες που φοιτούν σε σχολικές μονάδες της Πρωτοβάθμιας και Δευτεροβάθμιας Εκπαίδευσης της Περιφέρειας Θεσσαλίας για το σχολικό έτος 2015-2016 από Ειδικό Βοηθητικό και Ειδικό Εκπαιδευτικό Προσωπικό.</div>
</div>
</div>
<div class="middle_middle_column_box_text">

Στόχος της είναι η ενσωμάτωση και η εξασφάλιση της προσβασιμότητας όλων των μαθητών στο κοινωνικό γίγνεσθαι με αποτέλεσμα την αντιμετώπιση του κοινωνικού αποκλεισμού, την αντιμετώπιση της σχολικής αποτυχίας και της πρόωρης εγκατάλειψης του σχολείου.

Το Ειδικό Εκπαιδευτικό Προσωπικό αφορά σε Σχολικούς Νοσηλευτές που θα προσφέρουν τις υπηρεσίες τους σε σχολικές μονάδες, για μαθητές με αναπηρία ή και ειδικές εκπαιδευτικές ανάγκες, όπως μαθητές με χρόνια προβλήματα υγείας που φοιτούν σε σχολικές μονάδες γενικής αγωγής της Πρωτοβάθμιας και Δευτεροβάθμιας Εκπαίδευσης της Περιφέρειας Θεσσαλίας για το σχολικό έτος 2015-2016 και απαιτείται να έχουν νοσηλευτική υποστήριξη για τη χορήγηση φαρμάκων σε ενέσιμη ή μη μορφή, χρήση συσκευών κ.λπ.).

Συνολικά το πρόγραμμα προβλέπει την πρόσληψη ειδικού προσωπικού 46 ατόμων για συνολικά 46 ωφελούμενους μαθητές με αναπηρία ή ειδικές εκπαιδευτικές ικανότητες.

</div>
</div>
</div>