<p>Αιχμές για τους διοικητές των νοσοκομείων που δεν παραιτούνται και αξιώνουν αποζημίωση, άφησε ο Παναγιώτης Κουρουμπλής.</p>
<p>Αν τους αξιολογήσουμε, οι μισοί θα πρεπε να απομακρυνθούν, σημείωσε ο υπουργός Υγείας, μιλώντας στον ΣΚΑΪ.</p>
<p>«Η κοινοβουλευτική ομάδα του ΣΥΡΙΖΑ είναι συμπαγέστατη, δεν είναι λόχος εφόδου για να εφορμά. Θέτει τους προβληματισμούς της και προχωρά» δήλωσε, ενώ σε ερώτηση αν θα περάσουν τα μέτρα από την Βουλή, υπογράμμισε «Αφήστε να δούμε πρώτα ποια θα είναι αυτά τα μέτρα».</p>
<p>Απαντώντας σε ερώτηση σχετικά με δημοσιεύματα που μιλούν για διορισμούς κομματικών στελεχών του ΣΥΡΙΖΑ σε οργανισμούς και άλλες θέσεις του Δημοσίου, ο κ. Κουρουμπλής σημείωσε ότι «άλλαξε η κυβέρνηση και ο πολιτικός και ιδεολογικός προσανατολισμός έχει άλλα χαρακτηριστικά».</p>