Ανακοίνωση για τον θάνατο της 17χρονης κοπέλας από το Αφγανιστάν η οποία είχε εγκατασταθεί στον καταυλισμό του Ελληνικού και έχασε την ζωή της, εξέδωσε το ΚΕΕΛΠΝΟ. Το Κέντρο διαψεύδει δημοσιεύματα για τα αίτια θανάτου του κοριτσιού.

Ειδικότερα, στην ανακοίνωση αναφέρεται: «Με αφορμή δημοσιεύματα που είδαν το φώς σχετικά με το τραγικό περιστατικό της 17χρονης Αφγανής, που κατέληξε στο ΓΝΑ Λαϊκό, το ΚΕ.ΕΛ.Π.ΝΟ. ενημερώνει με βάση τα ακριβή δεδομένα που του δόθηκαν, ότι το ενδεχόμενο λεπτοσπείρωσης, το οποίο αναφέρθηκε από ορισμένα ηλεκτρονικά μέσα ενημέρωσης, αποκλείεται με βάση την κλινική εικόνα της ασθενούς και τις εργαστηριακές εξετάσεις που πραγματοποιήθηκαν.
Ως εκ τούτου δεν πρέπει να προκαλείται σύγχυση και ανησυχία στην κοινή γνώμη, για τις αιτίες της δραματικής κατάληξης του περιστατικού, για το οποίο εκφράζεται η λύπη και η συμπάθεια του Οργανισμού, στους οικείους».