H εκστρατεία «Η Μόδα Βάζει Στόχο τον Καρκίνο του Στήθους» οργανώνει 3ήμερη ενέργεια Δωρεάν Κλινικού Ελέγχου Μαστού. Η δράση ονομάζεται «Πρόληψη Στάση Ζωής» και θα πραγματοποιηθεί στην κεντρική αίθουσα του σταθμού του μετρό Συντάγματος  στις 11, 12 και 13 Απριλίου από τις 8:00 το πρωί έως 8:00 το βράδυ.

Αναλυτικότερα, σε ειδικά διαμορφωμένους χώρους, 27 ιατροί θα εξετάσουν αφιλοκερδώς όλες τις γυναίκες που θα επισκεφθούν το Περίπτερο Ψηλάφησης, θα απαντήσουν στις ερωτήσεις τους, και θα ενημερώσουν σχετικά με τρόπους πρόληψης του καρκίνου του στήθους. 

Την τριήμερη δράση υποστηρίζει αποκλειστικά η ελληνική φαρμακευτική εταιρεία GENESIS Pharma.
