<strong>Δεκαήμερο εκπτώσεων</strong> στα εμπορικά καταστήματα όλης της χώρας ξεκινά από την 1η Νοεμβρίου και θα διαρκέσει μέχρι τις 10 Νοεμβρίου.

Ο Σύνδεσμος Επιχειρήσεων Λιανικής Πώλησης Ελλάδος σε σχετική ανακοίνωσή του σημειώνει ότι την 1η Νοεμβρίου ημέρα Κυριακή, τα εμπορικά καταστήματα θα είναι ανοικτά σε όλη τη χώρα, <strong>από τις 11 το πρωί έως τις 8 το βράδυ.</strong>

«Οι λιανεμπορικές επιχειρήσεις θα προσφέρουν μεγάλη ποικιλία προϊόντων σε χαμηλότερες τιμές, με την αρτιότερη δυνατή εξυπηρέτηση και σεβασμό στο καταναλωτικό κοινό» τονίζεται στην ίδια ανακοίνωση.

Αξίζει να σημειωθεί ιδιαίτερα ότι, οι εκπτώσεις δίνουν την ευκαιρία στους καταναλωτές να επωφεληθούν από τις μειωμένες τιμές των προϊόντων, αλλά συγχρόνως κρύβουν αρκετές παγίδες. Για να σας βοηθήσουμε να τις αποφύγετε, σας επισημαίνουμε ότι δεν πρέπει να γίνεται σύγχυση μεταξύ <strong>εκπτώσεων</strong> και <strong>προσφορών</strong>. Οι εκπτώσεις αφορούν προϊόντα της σαιζόν, για τα οποία η έκπτωση είναι συνήθως χαμηλή. Για τις προσφορές, η έκπτωση είναι ιδιαίτερα υψηλή, αλλά αφορά  είδη παρωχημένης εποχής.