Σύμφωνα με τη Mayo Clinic, ένας άνδρας έχει «ξηρό οργασμό» όταν υπάρχει σεξουαλική κορύφωση χωρίς ταυτόχρονη απελευθέρωση σπέρματος ή με απελευθέρωση ελάχιστης ποσότητας σπέρματος. Στους νεότερους άνδρες, ωστόσο, κάτι τέτοιο μπορεί να οφείλεται απλώς στους επαναλαμβανόμενους οργασμούς, και συνήθως το σύμπτωμα δεν επιμένει μετά από μερικές ώρες ξεκούρασης.

Ο ξηρός οργασμός σε μεγαλύτερες ηλικίες, ωστόσο, μπορεί να οφείλεται στην ελλιπή παραγωγή σπέρματος λόγω γενετικής ανωμαλίας ή προβλήματος στο αναπαραγωγικό σύστημα. Τα συνηθέστερα αίτια του ξηρού οργασμού είναι τα εξής:

1. καρκίνος στην ουροδόχο κύστη

2. απόφραξη του εκσπερματιστικού πόρου

3. διαβήτης

4. υπογοναδισμός (ελλιπής παραγωγή τεστοστερόνης)

5. σκλήρυνση κατά πλάκας

6. βλάβη/τραύμα στο νωτιαίο μυελό

Πέρα από το προφανές πρόβλημα της μειωμένης γονιμότητας, ο ξηρός οργασμός δεν είναι επικίνδυνος, ωστόσο καλό θα ήταν αν αντιμετωπίζετε το συγκεκριμένο πρόβλημα να συμβουλευτείτε το γιατρό σας. 

Πηγή: onmed.gr
