Εξαιρετικά μεγάλο ενδιαφέρον παρουσιάζουν οι ομιλίες και οι σχολιασμοί υψηλού επιπέδου από έγκριτους καρδιολόγους σε όλο το φάσμα της σύγχρονης αρρυθμιολογίας στο 1ο Αρρυθμιολογικό Συνέδριο, το οποίο διοργανώνεται στις 2-3 Οκτωβρίου 2015, στην Αθήνα (ξενοδοχείο Hilton) από την Ελληνική Ρυθμολογική Εταιρεία.
Στο Συνέδριο θα παρουσιαστούν περιστατικά ασθενών με ταχυκαρδία, αλλά και ενδιαφέρουσες περιπτώσεις ασθενών με μυοκαρδιοπάθειες. Το Συνέδριο θα απασχολήσει επίσης η αντιπηκτική αγωγή στην κολπική μαρμαρυγή, ο αιφνίδιος θάνατος, οι κοιλιακές ταχυκαρδίες, τα κλινικά προβλήματα με τις συσκευές διαχείρισης καρδιακού ρυθμού, τα νεότερα δεδομένα για τις συσκευές διαχείρισης καρδιακού ρυθμού. Ακόμη, στο πλαίσιο του 1ου Αρρυθμιολογικού Συνεδρίου θα μεταδοθούν ζωντανά επεμβάσεις Κατάλυσης Κολπικής Μαρμαρυγής με την τεχνολογία nMARQ αλλά και με την τεχνολογία Κρυοπηξίας.
Το συνέδριο θα μοριοδοτηθεί από τον Πανελλήνιο Ιατρικό Σύλλογο και οι Σύνεδροι θα λάβουν πιστοποιητικό παρακολούθησης.