Στην Κεντρική Αμερική δεν έχει ακόμα αναγνωριστεί ο γάμος (ή ένωση) ομόφυλων ζευγαριών. Όμως στην Κόστα Ρίκα, μία από τις πιο σταθερές χώρες της περιοχής, ένας τέτοιος γάμος έγινε εντελώς κατά λάθος.

Δύο νεαρές κοπέλες παντρεύτηκαν, αλλά ο νόμος τηρήθηκε. Πώς; Η Γιασμίν ντε λος Άνχελες Ελισόντο Αρίας, ηθοποιός σήμερα, γεννήθηκε στις 10 Ιουνίου 1991. Όμως στο ληξιαρχείο έγινε ένα μικρό λάθος και στο κουτάκι με την ένδειξη «Φύλο», ο υπάλληλος τσέκαρε το «αρσενικό».

Από τότε έτσι κινείται χωρίς προφανώς να της έχει δημιουργήσει το παραμικρό πρόβλημα, καθώς η 24χρονη Γιασμίν είναι μια πολύ όμορφη κοπέλα.

Τον Ιούλιο του 2015 η 24χρονη αποφάσισε να τελέσει πολιτικό γάμο με την αγαπημένη της, την Λάουρα Ισαβέλ Φλόρες Εστράδα, μια 28χρονη ισπανίδα με καταγωγή από το Περού.

Όλα έγιναν όπως ο νόμος ορίζει στο δημαρχείο της πρωτεύουσας, καθώς στα έγγραφα που παρουσιάστηκαν από το ληξιαρχείο, η Γιασμίν είναι «γένους αρσενικού» και η Λάουρα «γένους θηλυκού».

«Η Γιασμίν είναι νομικώς άνδρας και βιολογικώς γυναίκα. Είπαμε να εκμεταλλευθούμε το λάθος» λέει η Λάουρα στο ρεπορτάζ που δημοσιεύει η El Pais.

Το ζήτημα είναι αυτό το μικρό λάθος θα ανοίξει τελικά το δρόμο, ώστε και άλλες χώρες της περιοχής να νομοθετήσουν υπέρ των γκέι γάμων.

Αρκετές χώρες της Νοτίου Αμερικής, με πρωτοπόρο την Αργεντινή, την Βραζιλία και την Ουρουγουάη, έχουν ήδη κάνει αντίστοιχες κινήσεις.

Στη Κεντρική Αμερική, οι γάμοι έχουν αναγνωριστεί σε ορισμένες από τις Πολιτείες της χώρας.