<p>Αν και είναι γνωστοί οι κίνδυνοι που προκύπτουν για την υγεία μας, και δη την καρδιά μας, από την κατανάλωση τηγανιτών, ωστόσο παραμένουν ψηλά στην προτίμηση των Ελλήνων. </p>
<p>Εφόσον, όμως, εξακολουθούμε να τρώμε τηγανιτά, καλό θα ήταν να φροντίζουμε να γίνεται με τον πιο υγιεινό, κατά το δυνατόν, τρόπο.</p>
<p>Πρέπει, λοιπόν, το λάδι που επιλέγουμε για το τηγάνισμα να έχει υψηλό σημείο καπνού. Το σημείο καπνού δείχνει σε ποια θερμοκρασία το λάδι αρχίζει να διασπάται και να απελευθερώνει βλαβερές ουσίες.</p>
<p>Το λάδι με υψηλό σημείο καπνού επιτρέπει να μαγειρεύουμε με μεγαλύτερη ασφάλεια σε υψηλότερες θερμοκρασίες, ώστε το φαγητό να ετοιμάζεται πιο γρήγορα και να απορροφά λιγότερο λάδι. </p>
<p>Παράλληλα, το λάδι θα πρέπει να έχει ζεσταθεί καλά πριν τηγανίσουμε. Αν η θερμοκρασία του λαδιού δεν είναι αρκετά υψηλή, οι τροφές απορροφούν περισσότερα λιπαρά.</p>
<p>Σημειώνεται ότι υψηλό σημείο καπνού έχει το λάδι από αβοκάντο, το ραφιναρισμένο ηλιέλαιο, το σογιέλαιο και το ραφιναρισμένο ελαιόλαδο.</p>