Σε μια συμβολική κίνηση και αντίδραση στην αδυναμία τους να εξυπηρετήσουν τους ασθενείς εξαιτίας της υποχρηματοδότησης οι εργαζόμενοι στο Δρομοκαΐτειο χτίζουν την είσοδο του Ιδρύματος. Από τις 9:00 έως τις 12:00 κάνουν στάση εργασίας και συγκέντρωση διαμαρτυρίας στην πύλη του ψυχιατρείου.

«Το ΕΣΥ απαξιώνεται, συρρικνώνεται, ιδιωτικοποιείται και φυσικά η ψυχική υγεία δεν έχει μείνει στο απυρόβλητο. Η σημερινή κυβέρνηση συνεχίζοντας την πολιτική των προηγούμενων κυβερνήσεων με την υποχρηματοδότηση να αποτελεί κυρίαρχη επιλογή, εγκαταλείπει την ψυχική υγεία στην τύχη της και μεταβιβάζει το βάρος της περίθαλψης στους ίδιους τους ασθενείς και τις οικογένειές τους» αναφέρει στην ανακοίνωσή της η Πανελλήνια Ομοσπονδία Εργαζομένων Δημόσιων Νοσοκομείων (ΠΟΕΔΗΝ)

Κάθε χρόνο το Δρομοκαϊτειο δέχεται πάνω από 3.000 εισαγωγές και 15.000 εξωτερικούς ασθενείς.