Η παρακολούθηση μιας μουσικής συναυλίας μπορεί να συντελέσει σε μείωση των επιπέδων του στρες στον οργανισμό.

Αυτό υποστηρίζουν οι ερευνητές του Κέντρου για την Απόδοση της Επιστήμης του Κολεγίου Imperial του Λονδίνου και του Βασιλικού Κολεγίου Μουσικής της Βρετανίας, αφού μελέτησαν 117 εθελοντές που παρακολούθησαν δύο συναυλίες κλασικής μουσικής.

Οι συμμετέχοντες έδωσαν δείγματα σάλιου λίγο πριν τις συναυλίες και ξανά μετά από μία ώρα, στη διάρκεια του διαλείμματος.

<img class="size-full wp-image-16332 alignleft" src="http://www.healthreportaz.gr/wp-content/uploads/2016/04/syn.jpg" alt="syn" width="298" height="169" />

Από την επεξεργασία των δειγμάτων διαπιστώθηκε ότι, μια ώρα παρακολούθησης της συναυλίας ήταν αρκετή για να μειώσει αισθητά τα επίπεδα της κορτιζόλης στον οργανισμό των ανθρώπων, καθώς επίσης, της κορτιζόνης.

Η κορτιζόλη παράγεται από τον οργανισμό λόγω είτε σωματικού, είτε ψυχολογικού στρες. Σε μικρές ποσότητες έχει θετική επίδραση (π.χ. αυξάνει την εγρήγορση και την ευεξία), αλλά όταν η αύξησή της είναι χρόνια, επιβαρύνει την υγεία (καρδιοπάθειες, διαβήτης, υπέρταση κ.α.).

<img class="size-full wp-image-16330 alignright" src="http://www.healthreportaz.gr/wp-content/uploads/2016/04/synayluia.jpg" alt="synayluia" width="274" height="184" />Προηγούμενες μελέτες έχουν δείξει ότι η ακρόαση μουσικής μπορεί να μειώσει την κορτιζόλη, κάτι που ήδη αξιοποιείται σε χώρους όπως τα νοσοκομεία. Επίσης το τραγούδι και η συμμετοχή σε χορωδία έχουν εξίσου θετική επίδραση.

Οι Βρετανοί ερευνητές εξηγούν ότι οι άνθρωποι στις συναυλίες ανταποκρίνονται θετικά στη μουσική και ηρεμούν ανεξάρτητα από την ηλικία τους, το μουσικό «αυτί» τους ή το πόσο εξοικειωμένοι είναι με το συγκεκριμένο είδος μουσικής που αρέσκονται να ακούν.