Οι γυναίκες που έχουν μεγαλύτερη μυική δύναμη στα πόδια, είναι αυτές που έχουν και πιο υγιή εγκέφαλο, όταν γεράσουν, σύμφωνα με μια νέα βρετανική επιστημονική έρευνα.

Η μελέτη -η πρώτη που κατέληξε σε τέτοια διαπίστωση- συμπέρανε ότι, από μια ολόκληρη σειρά πιθανών παραγόντων, η δύναμη στα πόδια είναι αυτή που σχετίζεται στενότερα με τις αλλαγές στον εγκέφαλο και στις νοητικές ικανότητες λόγω ηλικίας.

Οι ερευνητές, με επικεφαλής την επιδημιολόγο και γεροντολόγο δρα Κλερ Στιβς του King's College του Λονδίνου, που έκαναν τη σχετική δημοσίευση στο περιοδικό γεροντολογίας "Gerontology", μελέτησαν επί δέκα χρόνια 324 δίδυμες εθελόντριες με μέση ηλικία 55 ετών.

Οι επιστήμονες διαπίστωσαν μια «εντυπωσιακή προστατευτική σχέση» ανάμεσα στη δύναμη των ποδιών και στη διατήρηση υγιούς εγκεφάλου και νου, με το πέρασμα των χρόνων.

Μετά από αυτό, κανείς δεν θα έπρεπε πια να αμφισβητεί το μυαλό των ποδοσφαιριστών!

&nbsp;