Πρόσφυγες φτάνουν με φουσκοτό σκάφος σε ακτή κοντά στην Εφταλού, την Κυριακή 11 Οκτωβρίου 2015, στη Λέσβο.  Αδίστακτος 34χρονος τούρκος διακινητής μεταναστών και προσφύγων είχε κουβαλήσει στη Λέσβο με το 15μετρο ξύλινο σκάφος του μόλις το περασμένο σαββατοκύριακο περισσότερους από 1000 ανθρώπους. Εισπράττοντας από τον καθέναν περισσότερα από τα 1500 ευρώ. Τελικά χθες το απόγευμα συνελήφθη από στελέχη του Λιμενικού Σώματος που περιπολούσαν στην περιοχή μαζί με στελέχη της FRONTEX. Σύμφωνα με πληροφορίες το δουλεμπορικό αυτό σκάφος, κινούμενο στη διαδρομή από τα απέναντι Μικρασιατικά παράλια και συγκεκριμένα την περιοχή Μπεχράμ Καλά στην Εφταλού της Λέσβου,  είχε μπει στο στόχαστρο των διωκτικών αρχών. Εντοπίστηκε και τέθηκε υπό παρακολούθηση. Τον άφησαν πρώτα να αποβιβάσει τους φυγάδες από τα απέναντι παράλια, προκειμένου κατά τη διάρκεια της επιχείρησης να μην κινδυνέψουν ανθρώπινες ζωές και στη συνέχεια τον καταδίωξαν και τον συνέλαβαν. Ο φωτογραφικός φακός του Πέτρου Τσακμάκη είχε αποθανατίσει το σκάφος αυτό το περασμένο Σαββατοκύριακο σε ένα από τα ταξίδια τους κι ενώ αποβίβαζε π