Έκκληση για την συγκέντρωση χρημάτων για τη μετάβαση ενός 11χρονου παιδιού στη Βρετανία, λόγω σοβαρότατου ιατρικού προβλήματος που αντιμετωπίζει, απευθύνει με ανακοίνωσή του ο Ιατρικός Σύλλογος Αθήνας (ΙΣΑ).

«Ο Χ. Μ., ένα μικρό 11χρονο αγόρι, προσβλήθηκε από Κυψελιδικό Ραβδομυοσάρκωμα στο συκώτι. Η μόνη θεραπεία, που θα μπορούσε να δώσει σοβαρές ελπίδες για να συνεχίσει να ζει, απαιτεί τη μετάβασή του στο εξωτερικό. Για το σκοπό αυτό απαιτείται η άμεση συγκέντρωση χρημάτων και συγκεκριμένα του ποσού των 80.000 ευρώ  για να υποβληθεί σε πρωτοποριακή θεραπεία -τρίτης γραμμής σε εξειδικευμένο κέντρο του εξωτερικού (The Harley Streetclinic, Λονδίνο), αφού το Δημόσιο αρνήθηκε να καταβάλει την απαιτούμενη δαπάνη» αναφέρεται στην ανακοίνωση.

Ο ΙΣΑ παραθέτει το ΑΜΚΑ του παιδιού και τον αριθμό λογαριασμού του Ιατρικού Συλλόγου Αθηνών για το Ιατρείο Κοινωνικής Αποστολής στην Εθνικής Τράπεζας, για τη συμβολή κάθε ενδιαφερόμενου.

ΑΜΚΑ : 01120401672
ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ
182/5 4501 606
IBAN: GR68 0110 1820 0000 1825 4501 606
Όνομα δικαιούχου: ΙΑΤΡΙΚΟΣ ΣΥΛΛΟΓΟΣ ΑΘΗΝΩΝ