Γνωστά για τη γλυκιά τους γεύση και τις χωνευτικές τους ιδιότητες, τα αναψυκτικά αποτελούν για πολλούς εξ ημών το τυπικό συνοδευτικό για τα γεύματά μας στη διάρκεια της ημέρας. 

Ωστόσο, οι επιπτώσεις που μπορεί να έχει αυτή η συνήθεια στην υγεία μας είναι πολύ μεγαλύτερες από ό,τι, ίσως, φανταζόμασταν. 

Οι τεράστιες ποσότητες ζάχαρης που περιέχουν τα αναψυκτικό, είναι κάθε άλλο παρά ευεργετικές στη διατροφή μας, γεγονός που επιβεβαιώνεται και από νέα αμερικανική μελέτη.

Αναλυτικότερα, ερευνητές από το Αμερικανικό Κέντρο Ελέγχου και Πρόληψης Νοσημάτων (CDC) διαπίστωσαν ότι μόλις ένα κουτάκι αναψυκτικού την ημέρα αυξάνει τον κίνδυνο καρδιοπάθειας κατά 29%. Ακόμα, η μελέτη αναφέρει πως όση περισσότερη πρόσθετη ζάχαρη καταναλώνουμε καθημερινά –δηλαδή όση περισσότερη ζάχαρη προσλαμβάνουμε από επεξεργασμένα τρόφιμα και γλυκίσματα–, τόσο αυξάνεται και ο κίνδυνος καρδιοπάθειας.

Σημειώνεται ότι, σύμφωνα με έρευνες και μελέτες, η ζάχαρη, μεταξύ άλλων, συμβάλλει στην αύξηση της «κακής» χοληστερόλης (LDL) και προωθεί την αύξηση του Δείκτη Μάζας Σώματος, δύο παράγοντες δηλαδή που κρίνονται ως καθοριστικοί για την υγεία της καρδιάς μας.
