Κατά καιρούς ακούμε διάφορες συμβουλές και μεθόδους που θα μας επιτρέψουν να κοιμόμαστε πιο εύκολα και γρήγορα, χωρίς να… στριφογυρνάμε με τις ώρες στο κρεβάτι! 

Σε αυτές έρχεται να προστεθεί μια νέα μέθοδος της δρ Andrew Weil, η οποία ισχυρίζεται ότι έχει τη λύση για όσους αντιμετωπίζουν δυσκολίες στο να αποκοιμηθούν.

Η μέθοδός της βασίζεται στις αναπνοές και στη μαθηματική ακολουθία 4-7-8 και υπόσχεται ότι θα αποκοιμηθείτε χωρίς… κόπο, σε μόλις ένα λεπτό, καθώς όπως εξηγεί, με τις αναπνοές πριν κοιμηθούμε, βοηθάμε την καρδιά να ρίξει τους ρυθμούς της και τον εγκέφαλο να χαλαρώσει.

«Ζούμε σε έντονους ρυθμούς και ακόμη και το βράδυ, όταν πέσουμε για ύπνο, ο οργανισμός μας συνεχίζει να δουλεύει στα κόκκινα. Εκεί βρίσκεται η ρίζα του κακού που δε μας αφήνει να χαλαρώσουμε και να κοιμηθούμε», σημειώνει η δρ Weil και προσθέτει: «Οι αναπνοές μας είναι κοφτές και ρηχές, ενώ για να χαλαρώσουμε πρέπει να είναι βαθιές και γεμάτες».

<strong>Πώς θα εφαρμόσετε τη μέθοδο:</strong>

- Εισπνεύστε από τη μύτη για 4 δευτερόλεπτα

- Κρατήστε την αναπνοή σας για 7 δευτερόλεπτα

- Εκπνεύστε αργά επί 8 δευτερόλεπτα

Όπως εξηγεί η Weil, η διαδικασία αυτή εξασφαλίζει χαλάρωση, οι ρυθμοί πέφτουν, ενώ ο εγκέφαλος παράγει μια σειρά από χαλαρωτικές χημικές ουσίες, που μας βοηθούν να κοιμηθούμε.

Σημειώνεται, ωστόσο, ότι αν και η μέθοδος έχει ήδη αποκτήσει ορισμένους φανατικούς οπαδούς στις ΗΠΑ, δεν έχει ακόμη αποδειχθεί επιστημονικά το κατά πόσο βοηθάει ή όχι τους ανθρώπους που αντιμετωπίζουν δυσκολία στο να κοιμηθούν. 
