Σχετικές έρευνες έχουν δείξει ότι στο ψυγείο όσων ζουν μόνοι τους απουσιάζει η ποικιλία με κάποια προϊόντα να πρωταγωνιστούν και να μονοπωλούν τα ράφια. Αυτό αυτόματα σημαίνει ότι κάποιες θρεπτικές ουσίες επίσης απουσιάζουν πλήρως από τον οργανισμό τους.

Επίσης, διαπιστώθηκε ότι αυτά που συνήθως απουσιάζουν, είναι τα <strong>φρούτα και τα λαχανικά</strong> – ίσως γιατί χαλούν πιο γρήγορα και οι περισσότεροι τα αποφεύγουν.

Το <strong>σπιτικό φαγητό</strong> είναι η εξαίρεση, με τον κανόνα να τον αποτελούν τα delivery. Αυτό έχει σαν αποτέλεσμα, εκτός από την κακή διατροφή, και την αποδυνάμωση των μαγειρικών δεξιοτήτων. Από την άλλη βέβαια η μαγειρική για ένα άτομο είναι κάτι που δεν συμφέρει οικονομικά – ούτε τα ψώνια, ούτε η κατανάλωση ρεύματος, ούτε οι ποσότητες του φαγητού.

Επιπλέον, η <strong>σπιτική μοναξιά</strong> αφαιρεί, σύμφωνα με τις έρευνες, την απόλαυση από την διαδικασία του φαγητού. Το γεύμα καταντά μια μηχανική κίνηση χωρίς την όλη τελετουργία.

&nbsp;

&nbsp;