Ο καφές είναι καθημερινή συνήθεια που δύσκολα ή σπάνια αλλάζει. Έχετε αναρωτηθεί όμως μήπως είναι η αιτία που σας στερεί το όνειρο της μητρότητας;
Σύμφωνα με μία μελέτη που παρουσιάστηκε στο Πανεπιστημιακό Νοσοκομείο Aarhus της Δανίας στις 3 Ιουλίου 2012, η επιτυχία μιας προσπάθειας εξωσωματικής γονιμοποίησης επηρεάζεται αρνητικά, αν η γυναίκα πίνει 5 φλιτζζάνια καφέ την ημέρα ή περισσότερα. Θα μου πείτε πόσες γυναίκες πίνουν 5 ή περισσότερους καφέδες την ημέρα;

Σίγουρα όχι πολλές. Πάντως αν έχετε αυτή τη συνήθεια και έχετε σκοπό να προσπαθήσετε να κάνετε παιδί με εξωσωματική, ας έχετε υπόψη τα αποτελέσματα αυτής της έρευνας. Συγκεκριμένα, σε γυναίκες που κατανάλωναν 5 καφέδες την ημέρα και πάνω, το ποσοστό σύλληψης από εξωσωματική γονιμοποίηση μειώθηκε κατά 50%, ενώ το ποσοστό γέννησης ζωντανών παιδιών μειώθηκε κατά 40%.