<div id="containerbottom">
<div id="leftcol">
<div id="google-preloader"></div>
<div class="content">
<div class="tabs"> <span id="fbPhotoSnowliftCaption" class="fbPhotosPhotoCaption" tabindex="0" data-ft="{&quot;tn&quot;:&quot;K&quot;}"><span class="hasCaption">Προσπαθούμε έτσι, προσπαθούμε αλλιώς... κι έρχονται δυο διδυμάκια που πάνε και πιάνουν τη μία πιθανότητα στα 5 εκατομμύρια! Να μεγαλώσουν, δηλαδή, μέσα σε δύο μήτρες ταυτόχρονα, στην κοιλιά της μαμάς τους. Τι μας διδάσκει αυτό; Ότι δεν πρέπει να απογοητευόμαστε. Μια γυναίκα με δίδελφυ μήτρα, που δεν έχει, δηλαδή ενωθεί όταν η ίδια ήταν έμβρυο, σε μία ενιαία μήτρα, έχει 35% πιθανότητα για αποβολή, <span class="text_exposed_show">30% πιθανότητα για πρόωρο τοκετό και 35% πιθανότητα για τελειόμηνο τοκετό. Πάνω σε αυτά βάλτε και τα παιδιά να είναι δίδυμα και μάλιστα να καταφέρουν να "διεκδικήσουν" μ' επιτυχία το καθένα τη δική του μήτρα της μαμάς! Διαβάστε στο blog μας γι' αυτά τα απίθανα διδυμάκια, που σήμερα είναι έξι ετών! Τη μέθοδο εξηγεί ο ειδικός στην εξωσωματική γονιμοποίηση διευθυντής του κέντρου EMBYO, κ. Θάνος Παράσχος.</span></span></span></div>
<div class="region region-content">
<div id="block-system-main" class="block block-system">
<div class="content">
<div id="node-2154" class="node node-article clearfix">
<div class="content">
<div class="field field-name-body field-type-text-with-summary field-label-hidden">
<div class="field-items">
<div class="field-item even">

Μέρος της γοητείας του να γεννήσεις και να μεγαλώσεις δίδυμα είναι ότι φέρνεις στον κόσμο δύο ανθρώπους που, από την πρώτη στιγμή, μοιράζονται χωρίς δεύτερη σκέψη τα πάντα. Επειδή όμως σ’ αυτό τον κόσμο υπάρχουν πάντα και οι εξαιρέσεις, σήμερα θα σας πω για δύο δίδυμα που δεν μοιράστηκαν καν τη μήτρα της μαμάς τους όταν ήταν στην κοιλιά της.

Πώς γίνεται αυτό; Και όμως γίνεται.

Από τεχνική άποψη, όλα ξεκινούν από το γεγονός ότι όταν ξεκινά τη ζωή του ένα θηλυκό έμβρυο, δεν έχει μία μήτρα αλλά δύο. Μέχρι την όγδοη εβδομάδα της εμβρυικής ανάπτυξης, αυτές οι δύο μήτρες ενώνονται στη συνέχεια και σχηματίζουν την ενιαία μήτρα, που έχει το σχήμα της καρδιάς (τυχαίο?). Σε αυτή την πορεία της γυναικείας ανατομίας, τρία στα εκατό θηλυκά έμβρυα παρουσιάζουν διάφορες ανωμαλίες, όπως η <a href="http://www.ivf-embryo.gr/gynaikologia/ysteroskopisi/dikeri-mitra">δίκερη μήτρα</a> (φανταστείτε την “καρδούλα” με το μεσαίο χώρισμα μέχρι κάτω), η <a href="http://www.ivf-embryo.gr/gynaikologia/ysteroskopisi/didelfys-mitra">δίδελφυς μήτρα</a> (δύο ξεχωριστές μήτρες) ή το διάφραγμα μήτρας.

Στην περίπτωση των διδύμων που θα σας διηγηθώ, η μαμά τους, η κυρία Ραϊνφέλντερ από το Μίσιγκαν των ΗΠΑ, έτυχε να έχει διατηρήσει τις δύο μήτρες. Στις περιπτώσεις αυτές (εννοείται, σπάνιες), τα δίδυμα αναπτύσσονται στη μία, στην ίδια, δηλαδή μήτρα. Όμως τα διδυμάκια Ραϊνφέλντερ είπαν να ξεχωρίζουν ακόμα περισσότερο, να βιώσουν κάτι που συμβαίνει μόνο σε ένα στα 5 εκατομμύρια δίδυμα παιδιά: να αναπτυχθούν το καθένα στη δική του μήτρα μέσα στην κοιλιά της μαμάς τους.

Σήμερα, τα κοριτσάκια της κυρίας Ραϊνφέλντερ, που γεννήθηκαν με καισαρική, είναι έξι ετών και έχουν μάθει πια να μοιράζονται την κοινή τους ζωή όπως τα υπόλοιπα διδυμάκια στον κόσμο.

</div>
</div>
</div>
</div>
</div>
</div>
</div>
</div>
</div>
</div>
</div>