Τα Εκπαιδευτήρια της Ιεράς Μητροπόλεως Πειραιώς ανακοίνωσαν την συνεργασία τους με το ιδιωτικό νοσοκομείο METROPOLITAN η οποία αφορά σειρά παροχών προς τους μαθητές.

Συγκεκριμένα με την επίδειξη της ειδικής κάρτας νοσηλείας, τα παιδιά των Εκπαιδευτηρίων έχουν
τις παρακάτω παροχές:
- Σε περίπτωση ατυχήματος κατά τις ώρες λειτουργίας του Σχολείου, η αντιμετώπιση του περιστατικού θα γίνεται ΔΩΡΕΑΝ στο τμήμα επειγόντων (ακόμη και μετάβαση με ασθενοφόρο του νοσοκομείου)
- Οι επισκέψεις σε παιδίατρο, παιδοχειρουργό και παιδοορθοπαιδικό θα είναι ΔΩΡΕΑΝ τόσο με προγραμματισμένο ραντεβού, όσο και στο Τμήμα Επειγόντων Περιστατικών (όλο το 24ωρο).
- Οι διαγνωστικές και εργαστηριακές εξετάσεις θα τιμολογούνται με τιμές κρατικού τιμολογίου (ΦΕΚ) όπως σε οποιοδήποτε δημόσιο νοσοκομείο.

Οι παραπάνω παροχές ισχύουν για το χρονικό διάστημα κατά το οποίο ο μαθητής είναι εγγεγραμμένος στα Εκπαιδευτήρια της Ιεράς Μητροπόλεως Πειραιώς.