Η Κλινική ΓΕΝΕΣΙΣ, μέλος του Ομίλου EUROMEDICA, ευαισθητοποιημένη από το δράμα των προσφύγων, κατόπιν απόφασης του Προέδρου κ. Φραγγίδη και του Διευθύνοντος Συμβούλου κ. Κόϊου, διέθεσε παιδικά γάλατα και μωρομάντηλα σε παιδιά προσφύγων.
Σε συνεργασία με το περιφερειακό τμήμα του Ελληνικού Ερυθρού Σταυρού στο Κιλκίς, την Τρίτη 1 Σεπτεμβρίου, μετέφερε γάλατα και μωρομάντηλα με ασθενοφόρο της Κλινικής και κλιμάκιο προσωπικού στα σύνορα, στην Ειδομένη και διένειμε τα εφόδια σε μητέρες και παιδιά, που με ένα χαμόγελο εξέφραζαν τις ευχαριστίες τους.
Οι πρόσφυγες συγκεντρώνονται σε μεγάλους αριθμούς σε αυτή την περιοχή, με τις συνθήκες παραμονής τους να είναι πραγματικά δύσκολες. Σε στιγμές όπως αυτές που ζούμε σήμερα, καλούμαστε όλοι να δείξουμε τον ανθρωπισμό μας, προσφέροντας ό,τι μπορεί να απαλύνει τον πόνο αυτών των ανθρώπων.