Η θυματοποίηση των παιδιών, είτε ως κακοποίηση είτε ως παραμέληση, είναι ένα τεράστιο ζήτημα που απασχολεί τις τελευταίες δεκαετίες τόσο τους επιστήμονες όσο και την κοινωνία, με αποτέλεσμα από τη δεκαετία του ’50 κι έπειτα να περάσει εντός του γενικότερου θέματος των ανθρωπίνων δικαιωμάτων. Στις μέρες μας δε, μετά τις χωρίς προηγούμενο κοινωνικές και επιστημονικές αλλαγές αλλά και τον κυρίαρχο ρόλο του διαδικτύου, η θυματοποίηση έλαβε νέες μορφές άγνωστες μέχρι πρόσφατα, με αποτέλεσμα να γίνει επιτακτικότερη η ανάγκη νέων προσεγγίσεων και πρακτικών στην αντιμετώπισή της.
Στο βιβλίο που έχουν γράψει οι: ΟΡΕΣΤΗΣ ΓΙΩΤΑΚΟΣ
Ψυχίατρος, MSc, PhD, Επιστημονικός Υπεύθυνος «Ομπρέλα»
Διεπιστημονική Εταιρεία Ψυχολογικής Παρέμβασης (www.obrela.gr)
ΜΑΡΙΑ ΤΣΙΛΙΑΚΟΥ
Νομικός, LLM, PhD, Μ.Α. Εγκληματολογίας, Πάντειο Πανεπιστήμιο Αθηνών
ΑΡΤΕΜΙΣ ΤΣΙΤΣΙΚΑ
Επίκουρη Καθηγήτρια Παιδιατρικής-Εφηβικής Ιατρικής ΕΚΠΑ,
Επιστημονικός Υπεύθυνος Μονάδας Εφηβικής Υγείας (ΜΕΥ),
Β΄ Παιδιατρική Κλινική Πανεπιστημίου Αθηνών,
Νοσοκομείο Παίδων «Π. &amp; Α. Κυριακού»
ΓΙΩΡΓΟΣ ΤΣΟΥΒΕΛΑΣ
Ψυχολόγος MSc, MPH, cPhD
αναλύονται μεθοδικά διάφορες μορφές κακοποίησης, όπως η σωματική, η σεξουαλική κακοποίηση ή η παιδική εργασία, συζητείται διεξοδικά ο ρόλος του διαδικτύου, το cyberstalking, το sexting, η αποπλάνηση, η παιδική πορνογραφία αλλά και η αυτοκτονία μέσω διαδικτύου, εξετάζεται υπό νεότερο πρίσμα το φαινόμενο του σχολικού εκφοβισμού, και προτείνονται δρόμοι για τη συνολικότερη και αποτελεσματική αντιμετώπιση του φαινομένου της θυματοποίησης.
Τόσο οι επιστήμονες που έμμεσα ή άμεσα καταπιάνονται με τέτοια ζητήματα όσο και οι γονείς που δικαίως ανησυχούν για τα παιδιά τους, θα βρουν σ’ αυτό το βιβλίο έναν πλήρη θεωρητικό και πρακτικό οδηγό, ο οποίος φιλοδοξεί να επαναφέρει τη συζήτηση για την παιδική κακοποίηση μέσα σ’ ένα σύγχρονο πλαίσιο, συμβάλλοντας στη γνώση και την ευαισθητοποίηση όλων μας μπροστά σ’ ένα τόσο σοβαρό και προβληματικό φαινόμενο.