Περίπου 300 μαθητές ενός δημοτικού σχολείου στο Ιράν αποφάσισαν σήμερα να ξυρίσουν τα κεφάλια τους, σε ένδειξη αλληλεγγύης προς έναν από τους δασκάλους τους που πάσχει από καρκίνο.

Αναλυτικότερα, και σύμφωνα με το επίσημο πρακτορείο ειδήσεων Irna, οι μαθητές του σχολείου Αγιατολάχ Μασουμί στην πόλη Χαμεντάν, που βρίσκεται περίπου 300 χιλιόμετρα νοτιοδυτικά της Τεχεράνης, ξύρισαν τα κεφάλια τους σε ένδειξη αλληλεγγύης προς τον γυμναστή τους, Μοχαμάντ Ρεζά Γαντερί, πρώην πρωταθλητή του Ιράν στην ποδηλασία.

Ο 36χρονος γυμναστής σχολιάζοντας την κίνηση των μαθητών του δήλωσε «πολύ ευτυχισμένος από την αγάπη και την τρυφερότητα των παιδιών». «Αισθάνομαι ότι ο θεός μού έδωσε μια νέα ζωή», πρόσθεσε.
