Συνάντηση με τον Υπουργό Εργασίας κ. Γιώργο Κατρούγκαλο θα έχουν σήμερα, Τετάρτη 25 Νοεμβρίου 2015 και ώρα 2 μ.μ., οι Πρόεδροι τεσσάρων Υγειονομικών Φορέων της χώρας.
Στη συνάντηση, κατά την οποία θα συζητηθεί το μείζον θέμα της λειτουργίας του Ταμείου (ΤΣΑΥ) στο πλαίσιο του ΕΤΑΑ, θα εκπροσωπήσουν τους Υγειονομικούς όλης της χώρας ο Πρόεδρος του Πανελληνίου Ιατρικού Συλλόγου κ. Μιχαήλ Βλασταράκος, ο Πρόεδρος της Ελληνικής Οδοντιατρικής Ομοσπονδίας κ. Αθανάσιος Κατσίκης, ο Πρόεδρος του Πανελληνίου Φαρμακευτικού Συλλόγου κ. Κωνσταντίνος Λουράντος, καθώς και η Πρόεδρος του Πανελληνίου Κτηνιατρικού Συλλόγου κα Αθηνά Τραχήλη. Στη συνάντηση θα συμμετέχει και ο Πρόεδρος της Διοικούσης Επιτροπής Υγειονομικών (ΤΣΑΥ) κ. Στάθης Τσούκαλος.
Οι Πρόεδροι των παραπάνω Φορέων θα ζητήσουν από τον Υπουργό Εργασίας, μεταξύ άλλων, τη διατήρηση της ανεξαρτησίας του Ταμείου των Υγειονομικών και θα διατυπώσουν για μία ακόμη φορά την αντίθεσή τους στα σχέδια συγχώνευσή του με άλλα Ταμεία.