<p>Πέντε χιλιάδες γιατροί από την Ευρώπη ρίχνονται στη μάχη κατά του Έμπολα, σύμφωνα με όσα ανακοίνωσε σήμερα η Ευρωπαϊκή Επιτροπή και μεταδίδει το Γαλλικό Πρακτορείο Ειδήσεων.  </p>
<p>«Η κατάσταση είναι πολύ σoβαρή και χρειάζεται άμεση αντιμετώπιση» ανέφερε η πηγή που επικαλείται το πρακτορείο, ενώ αξιωματούχος της ΕΕ ανέφερε σχετικά ότι «χιλιάδες άλλοι υγειονομικοί εργαζόμενοι καλούνται επίσης με σκοπό να μεταβούν στην περιοχή (δυτική Αφρική)». </p>
<p>Όπως δήλωσε μέσω Twitter, ο Επίτροπος Υγείας της ΕΕ Βιτένις Αντριουκαΐτις, έχει ήδη επικοινωνήσει με 14 υπουργούς κρατών – μελών της Ένωσης με σκοπό να στείλουν περισσότερο ιατρικό προσωπικό στις χτυπημένες από τον Έμπολα χώρες και «οι απαντήσεις είναι θετικές». </p>
<p>Παράλληλα, το Γαλλικό Πρακτορείο αναφέρει ότι ο συντονιστής της ΕΕ για τον Έμπολα Χρήστος Στυλιανίδης έχει επίσης έρθει σε επαφή με υπουργούς Υγείας.</p>



Πηγή : eReportaz