<p>Κατά τη σημερινή του συνεδρίαση το Διοικητικό Συμβούλιο του Ιατρικού Συλλόγου Αθηνών ενημερώθηκε για σειρά περιστατικών απειλών και εκβιασμών κατά ειδικευομένων ιατρών σε διάφορα νοσοκομεία της περιοχής αρμοδιότητάς του.<br />
Αποφάσισε ομόφωνα και απευθύνει σοβαρή προειδοποίηση ότι τέτοιες πρακτικές εφόσον γνωστοποιηθούν στο Διοικητικό Συμβούλιο τεκμηριωμένα θα οδηγούν τους συναδέλφους όσο υψηλόβαθμοι και αν είναι στο Πειθαρχικό Συμβούλιο.<br />
Ο Ιατρικός Σύλλογος Αθηνών, όπως παγίως πράττει για κάθε κατηγορία συναδέλφων, και έπραξε στο παρελθόν σε άλλες αντίστοιχες περιστάσεις, θα σταθεί στο πλευρό των ιατρών που με αυταπάρνηση παρέχουν τις υπηρεσίες τους άοκνα στη δύσκολη αυτή περίοδο για τη χώρα.<br />
Απαιτεί το σεβασμό των νομίμων δικαιωμάτων τους και μια συγγνώμη για το γεγονός ότι παρέχουν τις υπηρεσίες τους χωρίς να αμείβονται. Δεν μπορεί να εκβιάζονται από κάποιους που θεωρούν ότι μπορούν να υπερβούν το νόμο.<br />
Κάθε ιατρός θα πρέπει να γνωρίζει ότι δεν είναι μόνος του.</p>
