<p>Μήπως καθίσατε κάτω από τον ήλιο… και διαπιστώσατε μετά από τρεις ώρες ότι το σώμα σας απέκτησε κατακόκκινο χρώμα; «Ναι» μπορεί να αναζητάτε το μαύρισμα, αλλά την επόμενη ημέρα θα σας «χτυπήσει» την πόρτα το ξεφλούδισμα! Τότε, μια λάθος κίνηση και η επιδερμίδα σας μπορεί να μολυνθεί ή ακόμα και να αποκτήσει ουλές. Παρακάτω θα βρείτε μερικά tips και «σπιτικά» υλικά που κινούνται κατά του ξεφλουδίσματος και του κνησμού, έτσι ώστε να «γιατρευτούν» γρήγορα οι πληγείσες περιοχές του σώματός σας.Tips για να καταπολεμήσετε το ξεφλούδισμα από τον ήλιο</p>
<p>Κάντε 2-3 ντους με δροσερό νερό</p>
<p>Μη διστάσετε να κάνετε ένα κρύο ντους για να επιβραδυνθεί το ξεφλούδισμα του δέρματος. Να θυμάστε, ότι το ζεστό νερό θα ερεθίσει ακόμα παραπάνω την επιδερμίδα. Προσπαθήστε να σκουπιστείτε ταμποναριστά με μια απαλή πετσέτα και να μην τρίψετε το σημείο του εγκαύματος, ώστε να μην «προχωρήσει» το ξεφλούδισμα στο σώμα σας. Παράλληλα, μην ξεχάσετε να απλώσετε ενυδατική κρέμα με αλόη βέρα στην περιοχή και να κάνετε 2-3 ντους μέσα στο 24ωρο.</p>
<p>Μειώστε τη φαγούρα… με παγάκια!</p>
<p>Δεν υπάρχει χειρότερη κίνηση από το να τρίβετε ή να ξύνετε το δέρμα σας, όταν ξεφλουδίζει, καθώς μπορεί να δημιουργήσετε σοβαρή ζημιά και να προκαλέσετε ουλές στο σώμα σας. Σε περίπτωση που η φαγούρα είναι ανυπόφορη, ακουμπήστε μια κρύα κομπρέσα ή μια πετσέτα με δυο παγάκια στην περιοχή για να σταματήσει η αίσθηση του κνησμού.</p>
<p>Μην χρησιμοποιήσετε σκληρό σφουγγάρι στο ντους</p>
<p>Αποφύγετε τα σκληρά σφουγγάρια στο ντους, αφού θα επεκτείνουν το ξεφλούδισμα και ίσως βλάψουν την υγεία του. Μια εναλλακτική λύση είναι να χρησιμοποιήσετε ένα καθαρό πανί και να σκουπίσετε απαλά την περιοχή. Έτσι, θα αφαιρεθούν όσα κομμάτια προεξέχουν χωρίς να καταστραφεί το επόμενο στρώμα του δέρματος.</p>
<p>Αποφύγετε την ηλιοθεραπεία μέσα στην εβδομάδα</p>
<p>Πέρα από το γεγονός, ότι όταν βγαίνετε στον καυτό ήλιο, πρέπει να φοράτε αντηλιακό υψηλής προστασίας, είναι σημαντικό να προστατέψετε κιόλας την ξεφλουδισμένη επιδερμίδα από τις βλαβερές ακτίνες του. Οι «πληγές» είναι ακόμα πιο ευαίσθητες, όταν έρχονται σε επαφή μαζί του. Γι’ αυτό, εάν χρειαστεί να κατευθυνθείτε προς την παραλία, καθίστε κάτω από την ομπρέλα και φορέστε ρούχα που καλύπτουν εντελώς την περιοχή.</p>
<p>Καταναλώστε τουλάχιστον 8-10 ποτήρια νερό</p>
<p>Η επιδερμίδα δεν απαιτεί μόνο εξωτερική ενυδάτωση… αλλά και εσωτερική! Κρατήστε δίπλα σας ένα μπουκαλάκι με νερό και πίνετε μερικές γουλιές κάθε 30 λεπτά. Μετά το ηλιακό έγκαυμα, ο οργανισμός έχει χάσει μεγάλο ποσοστό υγρασίας και χρειάζεται ενυδάτωση για να μπορέσει να επουλώσει τις πληγές του δέρματος.</p>
<p>Μην πειράζετε τα ξεφλουδισμένα τμήματα του δέρματος</p>
<p>Μπορεί να είναι δύσκολο να μην υποκύψετε στον πειρασμό του τραβήγματος των ξεφλουδισμένων τμημάτων… αλλά έτσι θα προκαλέσετε έξτρα ζημιά! Αντ’ αυτού κόψτε τα κομμάτια προσεκτικά με ένα ψαλίδι και τοποθετήστε μια αντιβακτηριακή αλοιφή στην περιοχή. Έτσι, θα αποφύγετε τον κίνδυνο της μόλυνσης.<br />
<a href="http://www.rssleak.com/wp-content/uploads/2014/08/tromaktiko15422.jpg" target="_blank"><img src="http://www.rssleak.com/wp-content/uploads/2014/08/tromaktiko15422.jpg" alt="" width="400" height="257" border="0" /></a></p>
<div>
6 «σπιτικά» υλικά κατά του ξεφλουδίσματοςΘαλασσινό αλάτι και καλαμοποκάλευρο: Ανακατέψτε 1 κ.σ. θαλασσινό αλάτι, 1 κ.γ αμυγδαλέλαιο, 45 γρ. καλαμποκάλευρο και 2-3 σταγόνες αιθέριο έλαιο λεβάντας. Στη συνέχεια, προσθέστε νερό μέχρι το μείγμα να γίνει ομοιογενές και κάντε απαλό μασάζ πάνω στα σημεία που ξεφλουδίζουν. Αφού ξεπλυθείτε με χλιαρό νερό, απλώστε αρκετή ενυδατική κρέμα.</p>
<p>Aloe vera: Το ζελέ της αλόης βέρας αποτελεί μια φυσική θεραπεία που δίνει «τέλος» στο ξεφλούδισμα. Αρκεί να ανακατέψετε μια μικρή ποσότητα με έλαιο βιταμίνης Ε και να τοποθετήσετε το μείγμα στην πληγείσα περιοχή. Αργότερα ξεπλύνετε με δροσερό νερό. Εάν ακολουθήσετε αυτό το κόλπο ομορφιάς, μετά από μερικές ημέρες το σώμα σας δεν θα ξεφλουδίζει πια.</p>
<p>Πλιγούρι βρώμης: Μια από τις καλύτερες θεραπείες για το ερεθισμένο δέρμα από τον ήλιο! Κάντε peeling στην περιοχή με πλιγούρι βρώμης και αποφύγετε τις ουλές ή τα σημάδια των επόμενων ημερών. Χάρη στη βιταμίνη C και Ε και τα αντιοξειδωτικά του, το πλιγούρι μετατρέπει το δέρμα σε μαλακό και σταματά το ξεφλούδισμα του.</p>
<p>Γάλα: Οι πρωτεΐνες και το γαλακτικό οξύ του γάλατος οδηγεί στην απολέπιση της επιδερμίδας. Ρίξτε γάλα πάνω σε μια πετσέτα και τοποθετήστε την για 10 λεπτά πάνω στην περιοχή που «κάηκε» από τον ήλιο. Στη συνέχεια, ξεπλύνετε το σημείο με δροσερό νερό. Επαναλάβετε τη διαδικασία ακόμα δυο φορές μέσα στο 24ωρο.</p>
<p>Ελαιόλαδο: Περιέχει λιπαρά οξέα που θρέφουν και ενυδατώνουν το ξηρό δέρμα. Καλό είναι να ζεστάνετε λίγο ελαιόλαδο και όταν είναι χλιαρό, να κάνετε απαλό μασάζ πάνω στους ώμους και την πλάτη σας. Με αυτόν τον τρόπο θα «φυλακίσετε» την υγρασία στο δέρμα και η επούλωση θα γίνει πιο γρήγορη.</p>
<p>Μέλι: Το μέλι αποτελεί ένα φυσικό ενυδατικό προϊόν που αναζωογονεί το ερεθισμένο δέρμα. Τρίψτε μέλι πάνω στην περιοχή ή συνδυάστε το με σκόνη κουρκούμης και σανταλόξυλου. Αυτή η τεχνική σίγουρα θα ηρεμήσει τις πληγές της επιδερμίδας.</p>
<p><a href="http://www.flowmagazine.gr/" target="_blank">Πηγή</a></p>