Kάθε Οκτώβριο, στο πλαίσιο της <strong>Εκστρατείας Ενημέρωσης για τον Καρκίνο του Μαστού της Estee Lauder Companies,</strong> πραγματοποιείται παγκοσμίως το πρόγραμμα Φωταγώγησης Σημαντικών Κτιρίων-Οροσήμων σε ροζ χρώμα με στόχο την ταχύτερη και ευρύτερη διάδοση της γνώσης για την πρόληψη.

Από το 2000 μέχρι σήμερα έχουν φωταγωγηθεί πάνω από <strong>200 κτίρια-ορόσημα</strong> και μνημεία παγκοσμίου σημασίας <strong>σε 70 χώρες</strong> μεταφέροντας το αισιόδοξο μήνυμα ότι η <strong>ΠΡΟΛΗΨΗ ΣΩΖΕΙ ΖΩΕΣ</strong>.

Την πρώτη χρονιά, 26 κεντρικά σημεία σε 22 χώρες φωταγωγήθηκαν συμβολικά με ροζ χρώμα, συμπεριλαμβανομένων του Empire State Building (ΗΠΑ), της  Όπερας του Σίδνεϋ (Αυστραλία) και του Πύργου της Πίζας (Ιταλία).

Το 2010 η Εκστρατεία Ενημέρωσης για τον Καρκίνο του Μαστού δημιουργεί για πρώτη φορά ένα παγκόσμιο ρεκόρ Γκίνες με τίτλο «Τα περισσότερα Κτίρια-Ορόσημα που φωταγωγούνται  για ένα σκοπό μέσα σε 24 ώρες».  Ιστορικά αξιοθέατα όπως το Angel de la Independencia (Μεξικό), το Peninsula Hotel (Χονγκ Κονγκ), το Ζάππειο (Ελλάδα), το Burj Al Arab (Ντουμπάι) και το Κέντρο Ροκφέλερ (ΗΠΑ), φωταγωγούνται συγχρόνως μέσα σε ένα χρονικό διάστημα 24 ωρών.

<a href="http://www.healthreportaz.gr/wp-content/uploads/2015/10/rtt.jpg" rel="attachment wp-att-10410"><img class="alignnone size-medium wp-image-10410" src="http://www.healthreportaz.gr/wp-content/uploads/2015/10/rtt-300x158.jpg" alt="rtt" width="300" height="158" /></a>

<strong>Το <strong>Hilton</strong><strong> Αθηνών</strong>, ένα ξενοδοχείο-ορόσημο για την πόλη, <strong>στις 19 Οκτωβρίου θα αποτελέσει σύμβολο ελπίδας </strong>και θα μεταφέρει το σωτήριο μήνυμα της πρόληψης και έγκαιρης διάγνωσης στο κοινό της Αθήνας.</strong>

Από τη Δευτέρα 19 Οκτωβρίου και για μία εβδομάδα, το ξενοδοχείο θα παραμείνει ροζ, με σκοπό <strong>να ενισχύσει τη μετάδοση του μηνύματος της πρόληψης και της έγκαιρης διάγνωσης.</strong>

Αξίζει να σημειωθεί ότι το ξενοδοχείο αφιερώνει όλο το μήνα Οκτώβριο στην εκστρατεία ενημέρωσης προσφέροντας το 50% των εσόδων από το ροζ cocktail του Galaxy και τη ροζ πάβλοβα του Βυζαντινού για την ενίσχυση της μη κερδοσκοπικής εταιρείας Ε.Μ.Ε.Ι.Σ, ενός δικτύου εθελοντών γιατρών που χειρουργούν οικονομικά αδύναμες και ανασφάλιστες γυναίκες με καρκίνο του μαστού.

Στην Ελλάδα έχουν φωταγωγηθεί μέχρι σήμερα το Ζάππειο Μέγαρο, η Αγορά του ΟΑΚΑ, o Λόφος του Λυκαβηττού, το Δημαρχείο της Αθήνας, ο πύργος του ΟΤΕ στην Θεσσαλονίκη, το Ξενοδοχείο Μεγάλη Βρετανία στο Σύνταγμα, το Μουσείο Κυκλαδικής Τέχνης, η πλατεία Αριστοτέλους, ο Λευκός Πύργος και η Καμάρα στη Θεσσαλονίκη, το Ενετικό Φρούριο ΚΟΥΛΕ στο Ηράκλειο, το Παλάτι του Μεγάλου Μαγίστρου στη Ρόδο και η Πλατεία Σπιανάδα στην Κέρκυρα, το Κτίριο του Μετοχικού Ταμείου Στρατού City Link και η Στοά Σπυρομήλιου.

<strong> </strong>