Όλο και περισσότεροι άνθρωποι ενδιαφέρονται πλέον για τις λύσεις αντιγήρανσης που προσφέρει η σύγχρονη πλαστική χειρουργική. Το ζητούμενο είναι το φυσικό αποτέλεσμα, χωρίς παραμόρφωση των χαρακτηριστικών του προσώπου, και φυσικά η ασφάλεια των χρησιμοποιούμενων ενέσιμων υλικών. Τα νέα fillers που έχουμε στη διάθεσή μας προσφέρουν ένα πραγματικά φυσικό αποτέλεσμα lifting στο πρόσωπο, με διάρκεια και ασφάλεια.

Στην κατηγορία των νέας γενιάς fillers ανήκει και το <strong>υαλουρονικό οξύ</strong>, ένα απόλυτα ασφαλές ενέσιμο υλικό το οποίο χρησιμοποιείται τα τελευταία 15 χρόνια, τουλάχιστον. Είναι φιλικό προς το ανθρώπινο δέρμα, αφού άλλωστε αποτελεί φυσιολογικό συστατικό του οργανισμού μας, και δεν προκαλεί αλλεργίες. Χρησιμοποιείται σε ενέσιμη μορφή για να γεμίσει επιφανειακές αλλά και πιο βαθιές ρυτίδες στο πρόσωπο.

Η δράση του δεν περιορίζεται στο γέμισμα των ρυτίδων, αφού βρίσκει κι άλλες εφαρμογές. Μια από αυτές είναι η <strong>μεσοθεραπεία</strong>, που εφαρμόζεται στο πρόσωπο για να του προσφέρει λάμψη, καθώς και ενυδάτωση εκ των έσω.

Επίσης, μπορεί να εφαρμοστεί σε περιπτώσεις που επιθυμούμε να δώσουμε όγκο στα χείλη, στα ζυγωματικά ή στις παρειές - μάγουλα (το σημείο εκείνο του προσώπου που του προσδίδει ένα οβάλ σχήμα). Σημεία από τα οποία χάνεται συνήθως ο όγκος κατά τη διαδικασία της γήρανσης, αδειάζοντας έτσι το πρόσωπο. Με την τοποθέτηση του υαλουρονικού στα κατάλληλα σημεία, τονίζουμε τα ζυγωματικά και το αποτέλεσμα δείχνει πιο φυσικό.

Εκτός, όμως, από την τοποθέτηση του υλικού στα κατάλληλα σημεία για να πετύχουμε το μέγιστο δυνατό αποτέλεσμα, μεγάλη σημασία έχει και η εφαρμογή του κατάλληλου είδους υαλουρονικού στην εκάστοτε περιοχή από τον ειδικό. Έτσι πιο λεπτόρευστο υλικό θα χρησιμοποιηθεί στα επιφανειακά στρώματα της επιδερμίδας, ενώ πιο παχύρευστο για τις ρυτίδες έκφρασης.

Τα πλεονεκτήματα των ενέσιμων υλικών αυτών είναι ότι διαθέτουν πολύ χαμηλές πιθανότητες παρενεργειών και αλλεργικών αντιδράσεων. Περισσότερο προβλέψιμο από παλιότερα αισθητικό αποτέλεσμα, το οποίο είναι και αναστρέψιμο σε περίπτωση που χρειαστεί.

Είναι πιο εύκολα στη χρήση, έχουν μεγαλύτερη διάρκεια στο χρόνο, που μπορεί να φθάσει έως και τους 24 μήνες. Διαθέτουν κλινικά αποδεδειγμένη ασφάλεια χωρίς παρενέργειες. Έχουν μηδενικό χρόνο αποθεραπείας και προσφέρουν φυσικό αποτέλεσμα lifting μη επεμβατικά.

Επιπλέον, η νέα προηγμένη γενιά εμφυτευμάτων διαθέτει ενσωματωμένο αναισθητικό τοπικής δράσης (λυδοκαΐνη).

Τα συγκεκριμένα fillers χάρη στην τεχνολογία vycross (Vycross Filler Technology) που διαθέτουν, διατηρούν την ίδια λεία υφή και τις ιδιότητες, όπως τα προϊόντα με την τεχνολογία 3D matrix, που τα καθιστά εύκολα στην έγχυση με αποτέλεσμα μια ομαλή, φυσική εμφάνιση και αίσθηση.