Σε εξέλιξη βρίσκεται καμπάνια πρόληψης κατά του καπνίσματος για τους μαθητές Α’ και Β’ τάξης των 1.656 Γυμνασίων της χώρας, με πρωτοβουλία του υπουργείου Παιδείας, Έρευνας και Θρησκευμάτων και της ΚΕΔΕ.

Στο πλαίσιο αυτό ο υφυπουργός, Θεοδόσης Πελεγρίνης και ο πρόεδρος της ΚΕΔΕ και του ΙΣΑ Γιώργος Πατούλης, θα επισκεφθούν την ερχόμενη Δευτέρα 4 Απριλίου το 2ο Γυμνάσιο Αμαρουσίου.

Οι μαθητές, στο πλαίσιο του προγράμματος, θα ενημερώνονται σχετικά με τις συνέπειες του καπνίσματος, και θα συμπληρώνουν και ένα ερωτηματολόγιο. 

Τα στοιχεία της έρευνας αυτής θα αξιοποιηθούν προκειμένου να αποτυπωθούν και να αποτραπούν τα αρνητικά στερεότυπα που ενδεχομένως επηρεάζουν τη στάση των μαθητών απέναντι στο κάπνισμα.
