Οι χιλιάδες τόνοι (περίπου 6 με 14 χιλιάδες) αντηλιακών προϊόντων  που καταλήγουν κάθε χρόνο σε κοραλλιογενείς υφάλους, σκοτώνουν τα κοράλλια και δεν αποκλείεται να ευθύνονται για την παρακμή των πιο παραγωγικών συστημάτων στους ωκεανούς.

Η <strong>οξυβενζόνη</strong>, ένα <strong>χημικό</strong> που απορροφά την υπεριώδη ακτινοβολία και <strong>χρησιμοποιείται σε 3.500 μάρκες αντηλιακών σε όλο τον κόσμο</strong>, απαντάται σε μεγάλες συγκεντρώσεις σε τουριστικές περιοχές της <strong>Χαβάης και της Καραϊβικής με κοραλλιογενείς υφάλους</strong>, αναφέρει διεθνής ερευνητική ομάδα στην επιθεώρηση Archives of Environmental Contamination and Toxicology.

Οι ερευνητές συνέλεξαν προνύμφες κοραλλιών και ενήλικους πολύποδες και τους μετέφεραν στο εργαστήριο για τοξικολογικές δοκιμές. Τα πειράματα έδειξαν ότι <strong>η οξυβενζόνη προκαλεί βλάβες στο DNA και διαταράσσει το ορμονικό σύστημα</strong> με αποτέλεσμα οι προνύμφες θα παγιδεύονται μέσα στον ίδιο τον εξωσκελετό τους και να πεθαίνουν.

Ακόμα και τα ενήλικα κοράλλια είναι ευάλωτα, καθώς <strong>η οξυβενζόνη βρέθηκε να προκαλεί αποχρωματισμό</strong> -αυτό συμβαίνει όταν πεθαίνουν τα συμβιωτικά μονοκύτταρα φύκη που φιλοξενούνται μέσα στα κοράλλια, στερώντας έτσι από τους πολύποδες μια βασική πηγή τροφής.

Οι ερευνητές ζητούν τώρα τον <strong>περιορισμό της χρήσης αντηλιακών</strong> σε ευαίσθητες περιοχές, και συνιστούν μάλιστα στους δύτες να προτιμούν ολόσωμες στολές για την προστασία τους και να αποφεύγουν τα προϊόντα προσωπικής υγιεινής.