<strong>Πολλά ηλεκτρονικά τσιγάρα περιέχουν αρωματικές χημικές ουσίες που μπορεί να προκαλέσουν καρκίνο του πνεύμονα,</strong> υποστηρίζουν ερευνητές της Σχολής Δημόσιας Υγείας του Χάρβαρντ.

Οι επιστήμονες έλεγξαν 51 είδη αρωματικών χημικών ουσιών που χρησιμοποιούνται σε συσκευές ηλεκτρονικού ατμίσματος. Τα 47 προϊόντα (ποσοστό άνω του 75%) περιείχαν διακετύλιο.

Πρόκειται για χημική ουσία που έχει ήδη σχετιστεί με σοβαρές πνευμονοπάθειες, όπως η αποφρακτική βρογχιολίτιδα.

Επίσης, δύο ακόμη αρωματικές χημικές ουσίες που θεωρούνται επιβαρυντικές για το αναπνευστικό σύστημα του ανθρώπου, εντοπίστηκαν σε πολλά ηλεκτρονικά τσιγάρα. Η μια είναι η ακετοΐνη, που βρέθηκε σε 46 διαλύματα, ενώ η 2,3-πεντανοδιόνη βρέθηκε σε 23.