Από μέρα σε μέρα αναμένουν  να πληρωθούν τα δεδουλευμένα από τις εφημερίες οι νοσοκομειακοί γιατροί. Σύμφωνα με πληροφορίες του healthreportaz.gr, το ζήτημα είχε τεθεί προ λίγων ημερών στην υπηρεσιακή ηγεσία από τον Πρόεδρο της ΟΕΝΓΕ, Δημήτρη Βαρνάβα.

Ο κ. Βαρνάβας διευκρίνισε ότι,  σε επικοινωνία που είχε με τη Διεύθυνση Οικονομικών Υπηρεσιών του υπουργείου Υγείας, σχετικά με την εκταμίευση των εφημεριών του τρίτου τριμήνου 2015, έλαβε τη διαβεβαίωση πως μέχρι τα τέλη Σεπτέμβρη θα έχουν ολοκληρωθεί όλες οι διαδικασίες, προκειμένου να καταβληθούν στους γιατρούς των Νοσοκομείων και των ΚΥ τα δεδουλευμένα.

Να σημειωθεί ότι η τελευταία ενημέρωση έγινε στις 8 Σεπτεμβρίου.

Στο μεταξύ, πηγές αναφέρουν ότι στα λογιστήρια των νοσοκομείων οι υπεύθυνοι δεν γνωρίζουν τίποτα σχετικό.

&nbsp;