<div class="itemBodyWrap">
<div class="itemBody">

Η ανεπιθύμητη εγκυμοσύνη στην εφηβεία μπορεί να επηρεάσει πολύ αρνητικά τόσο τη μητέρα όσο και το παιδί.

Η εγκυμοσύνη στην εφηβική ηλικία είναι επικίνδυνη τόσο για τη μητέρα όσο και για το παιδί.

Εκτιμάται ότι 11% όλων των γεννήσεων παγκοσμίως είναι σε γυναίκες 15 έως 19 ετών.

Το 95% των 16 αυτών εκατομμυρίων γεννήσεων συμβαίνουν σε αναπτυσσόμενες χώρες.

Τα πλείστα προβλήματα κατά την εγκυμοσύνη και τον τοκετό στην εφηβική ηλικία όπως επίσης και στα νεογέννητα παιδιά ή βρέφη από έφηβες μητέρες, καταγράφονται σε φτωχές χώρες.

<img src="http://www.y-o.gr/images/egkuos.jpg" alt="" width="887" height="555" />

Ο κίνδυνος θανάτου στην έφηβο μητέρα κατά τη γέννηση είναι σημαντικά μεγαλύτερος από ότι στην ενήλικη γυναίκα.

Παρά το γεγονός ότι οι γεννήσεις παιδιών από έφηβη μητέρα ανέρχονται στο 11% των γεννήσεων όλων των παιδιών παγκοσμίως εντούτοις ευθύνονται για το 23% όλων των προβλημάτων υγείας που δημιουργούνται εξαιτίας των κυήσεων και των γεννήσεων.

Τόσο στις αναπτυσσόμενες αλλά και στις πλούσιες χώρες υπάρχουν πολλά προβλήματα που σχετίζονται ιδιαίτερα με αρνητική εξέλιξη της εγκυμοσύνης στην εφηβική ηλικία.

Σε αυτά περιλαμβάνονται η αναιμία, οι ασθένειες που μεταδίδονται από το σεξ και ιδιαίτερα το AIDS, οι αιμορραγίες που συμβαίνουν μετά τη γέννα, η ελονοσία και ψυχικά προβλήματα όπως η κατάθλιψη.

</div>
</div>