Υπέρογκα ποσά διαθέτει η οικογένεια του Μίκαελ Σουμάχερ με στόχο τη βελτίωση της κατάστασής του, με τις θεραπείες αποκατάστασης στις οποίες υποβάλλεται ο πρώην παγκόσμιος πρωταθλητής της Formula 1 να είναι ιδιαίτερα δαπανηρές. 

Όπως έγινε γνωστό, κάθε εβδομάδα θεραπείας του «Σούμι» κοστίζει 191.000 ευρώ, την ώρα που το σύνολο της φροντίδας του λαμβάνει χώρα στο σπίτι του. 

Σύμφωνα με το βρετανικό Τύπο, κάθε χρόνο η οικογένεια του επτά φορές παγκόσμιου πρωταθλητή δαπανά περισσότερα από 10 εκατ. ευρώ προκειμένου να συνεχίσει την αργή και δύσκολη πορεία της αποκατάστασης και επανόδου σε ένα ανεκτό επίπεδο διαβίωσης.

Υπενθυμίζεται ότι ο Σουμάχερ είχε τραυματιστεί πολύ σοβαρά, μετά από πτώση ενώ έκανε σκι, στις 30 Δεκεμβρίου 2013, στο Μεριμπέλ της Γαλλίας. 
