Συναγερμός έχει σημάνει στις υπηρεσίες υγείας, καθώς 70χρονος Ολλανδός τουρίστας που βρισκόταν για διακοπές στην Κω, νοσηλεύεται διασωληνωμένος με συμπτώματα βαρύτατης λοιμώδους μεταδοτικής ασθένειας.

Ο Ολλανδός μεταφέρθηκε στην Αθήνα και εισήχθη για νοσηλεία στη ΜΕΘ μεγάλου ιδιωτικού νοσοκομείου της Αθήνας. Τα αποτελέσματα των εργαστηριακών εξετάσεων για τον εντοπισμό τυχόν επικίνδυνου βακτηρίου, στις οποίες υπεβλήθη, αναμένονται αύριο.

Σύμφωνα με πληροφορίες, ο 70χρονος, ο οποίος, εκδήλωσε συμπτώματα που παρέπεμπαν σε γαστρεντερίτιδα. Ωστόσο, η κατάστασή του παρουσίασε βαρύτατες επιπλοκές, γεγονός που κινητοποίησε τους γιατρούς ώστε να διερευνήσουν το ενδεχόμενο του «ξεχασμένου» λοιμώδους νοσήματος. Ο πρόεδρος του ΚΕΕΛΠΝΟ Θανάσης Γιαννόπουλος δήλωσε σήμερα ότι οι γιατροί φοβούνται το ενδεχόμενο χολέρας.

Εντωμεταξύ, εξετάζεται αν ο Ολλανδός τουρίστας πριν έρθει στην Κω, είχε επισκεφθεί περιοχές όπου ενδημούν επικίνδυνα, ακόμη και θανατηφόρα, λοιμώδη νοσήματα.