Με ιδιαίτερο επιστημονικό ενδιαφέρον, τη συμμετοχή διεθνώς καταξιωμένων επιστημόνων και με τη φιλοδοξία να ξεπεράσει σε επιτυχία με την επικαιροποιημένη και σύγχρονη θεματολογία του όλα τα προηγούμενα συνέδρια, το 29ο Πανελλήνιο Ετήσιο Συνέδριο της ΔΕΒΕ ξεκίνησε στην Θεσσαλονίκη από 11 έως 15 Νοεμβρίου 2015 στο ξενοδοχείο Makedonia Palace.
Ο Σακχαρώδης Διαβήτης, οι συνέπειές του και η φαρμακευτική αντιμετώπισή του αποτελούν πεδίο εντατικής έρευνας, έντονων επιστημονικών συζητήσεων αλλά και συνεχών ανακαλύψεων για ολόκληρο τον σύγχρονο ιατρικό κόσμο. Σκοπός του Συνεδρίου είναι να συμβάλλει, κατά το δυνατόν, στην συνεχιζόμενη σωστή εκπαίδευση και ενημέρωση των γιατρών σε θέματα του Σακχαρώδη Διαβήτη και να βοηθήσει στην καλύτερη αντιμετώπισή τους.
Η ανάπτυξη των θεμάτων έχει ανατεθεί σε διακεκριμένους και καταξιωμένους Έλληνες και ξένους επιστήμονες. Προσκεκλημένος ομιλητής για την Εναρκτήρια Ομιλία της Τελετής Έναρξης είναι ο Καθηγητής κ. Κυριάκος Ευσταθίου με θέμα «Μηχανισμός Αντικυθήρων» και «Αρχαία ελληνικά ιατρικά εργαλεία» και για την Κεντρική Ομιλία του Συνεδρίου ο Καθηγητής Αaron Vinik με θέμα “Diabetic Autonomic Neuropathy”.
Ο Prof. C. Mantzoros από το Πανεπιστήμιο Harvard θα συμμετάσχει στο Συνέδριο με θέμα διάλεξης «Ορμόνες και Κεντρικό Νευρικό Σύστημα στον έλεγχο του μεταβολισμού στην παχυσαρκία και την Λιποδυστροφία: Νεότερες ερευνητικές εξελίξεις και κλινικές εφαρμογές»
Και στο φετινό Συνέδριο θα υπάρξει βράβευση τριών εργασιών που θα υποβληθούν για παρουσίαση με το χρηματικό ποσό των 1.000 ευρώ, καθώς και διαγωνισμός γνώσεων για τον Σακχαρώδη Διαβήτη με χρηματικά βραβεία (500, 400 και 300 ευρώ αντίστοιχα).
Περισσότερες πληροφορίες για τον διαγωνισμό θα βρείτε στην ηλεκτρονική διεύθυνση της ΔΕΒΕ www.ngda.gr.
ΗΜΕΡΙΔΑ ΚΟΙΝΟΥ -«Σακχαρώδης Διαβήτης. Ένα σύγχρονο πρόβλημα - Νέες λύσεις».
Την Κυριακή 15 Νοεμβρίου 2015 θα πραγματοποιηθεί Ημερίδα για το κοινό με θέμα -Μετά την εκδήλωση θα πραγματοποιηθεί εκπαιδευτικός περίπατος στη Νέα Παραλία με συμμετοχή ατόμων με Σακχαρώδη Διαβήτη και ιατρών. Συμμετέχουν: Εθελοντικός Οργανισμός «Το Χαμόγελο του Παιδιού» και «Ελληνικό Παιδικό Χωριό» στο Φίλυρο.