Τα Φαρμακευτικά Εργαστήρια CANA από το Σεπτέμβριο του 2015, αναλαμβάνουν τη διανομή και προώθηση των προϊόντων βρεφικής διατροφής S-26 της Wyeth Nutrition, στις φαρμακαποθήκες και στα φαρμακεία.
Πιο συγκεκριμένα, διευρύνοντας το δίκτυο πολυεθνικών συνεργατών τους, τα Φαρμακευτικά Εργαστήρια CANA, επεκτείνουν τη δραστηριοποίησή τους στον τομέα βρεφικής διατροφής, με τη σειρά S-26 της Wyeth Nutrition. Πρόκειται για μια ολοκληρωμένη σειρά από βρεφικά γάλατα που είναι αναγνωρισμένα από την ιατρική και φαρμακευτική κοινότητα ως προϊόντα υψηλών προδιαγραφών.
Αναλυτικά, τα προϊόντα της σειράς περιλαμβάνουν τα παρακάτω:
• S26 Gold Alpha Pro 1
• S26 Gold 2
• S26 Progress Gold 3
• S26 PDF Gold
• S26 HA Gold
• S26 GF Gold
• S26 Lactose Free Gold
"Η εταιρεία μας έχει μακρά παράδοση στη βρεφική διατροφή, καθώς δραστηριοποιείται στον τομέα αυτό από το 1936. Είμαστε ιδιαίτερα ικανοποιημένοι για την εμπιστοσύνη που εισπράττουμε από αξιόλογες και καταξιωμένες πολυεθνικές εταιρείες. Κάθε νέα συνεργασία, ισχυροποιεί την τεχνογνωσία μας και αποτελεί κίνητρο να συνεχίσουμε να προχωράμε μπροστά", δήλωσε ο Διευθύνων Σύμβουλος Κώστας Κανάρογλου.
Σχετικά με τα Φαρμακευτικά Εργαστήρια CANA:

Τα Φαρμακευτικά Εργαστήρια Cana είναι μια ελληνική εταιρεία που από την ίδρυση της το 1928, με συνέπεια και υψηλό αίσθημα ευθύνης, παρασκευάζει και διαθέτει ένα ευρύ φάσμα προϊόντων υγείας στην ελληνική αγορά, αποτελώντας τον έμπιστο συνεργάτη μεγάλων πολυεθνικών εταιρειών. Η εταιρεία δραστηριοποιείται στους τομείς των Φαρμακευτικών Προϊόντων, του Ιατροτεχνολογικού Εξοπλισμού, της Ειδικής &amp; Κλινικής Διατροφής, της Βρεφικής Φροντίδας, των Συμπληρωμάτων Διατροφής &amp; Βιταμινών, των Καλλυντικών &amp; Δερμοκαλλυντικών. Η εργοστασιακή μονάδα και τα φαρμακευτικά εργαστήρια της Cana διαθέτουν γραμμές παραγωγής που λειτουργούν με αυστηρές προδιαγραφές και παράγουν προϊόντα ιδιαίτερων απαιτήσεων.