<div id="intext_content_tag">Άλλο ένα παιδί, αυτή τη φορά από τη Συρία, σκοπεύει να υιοθετήσει η Αντζελίνα Τζολί. Όπως μεταδίδουν ξένες ιστοσελίδες, πρόκειται για ένα παιδί το οποίο η διάσημη ηθοποιός και ειδική απεσταλμένη του ΟΗΕ για τους Πρόσφυγες συνάντησε σε ταξίδι της στη δοκιμαζόμενη από τον πόλεμο χώρα.

Η μητέρα του παιδιού σκοτώθηκε σε βομβαρδισμούς, ενώ ο πατέρας του κρατείται. Το παιδί έχει άλλα δύο αδέλφια και η ηθοποιός φέρεται να ήθελε να υιοθετήσει και τα τρία παιδιά.

Ωστόσο, ο Μπραντ Πιτ εμφανίζεται να εξέφρασε έντονες αντιρρήσεις, υποστηρίζοντας ότι μία τέτοια κίνηση θα διατάρασσε την ισορροπία της οικογένειάς του. Υπενθυμίζεται πως το διάσημο ζευγάρι έχει ήδη έξι παιδιά: τρία βιολογικά και άλλα τρία υιοθετημένα.

«Από τα έξι παιδιά, στα εννιά είναι υπερβολή και ο Μπραντ εξέφρασε την ανησυχία για το ποια θα είναι η επίπτωση στα άλλα τους παιδιά. Αλλά η Αντζελίνα επέμενε, αν και ήξερε ότι όλο αυτό τελικά δεν θα λειτουργούσε. Έτσι, συμβιβάστηκαν στο να υιοθετήσουν μόνο ένα» ανέφερε πηγή στο RadarOnline.

Κατά την ίδια πηγή η διαδικασία της υιοθεσίας δεν είναι εύκολη και θα χρειαστούν τουλάχιστον τέσσερις με πέντε μήνες για να ολοκληρωθεί.</div>
<p class="credits"></p>