Το πρωινό της <strong>8ης Ιουνίου 1972</strong> έμελλε να αλλάξει άπαξ και δια παντός την ζωή της τότε εννιάχρονης, <strong>Φαν Τι Κιμ Φουκ</strong>.

Εκείνη την ημέρα η <strong>αεροπορία του Νοτίου Βιετνάμ βομβάρδισε με ναπάλμ</strong> το χωριό Τρανγκ Πανγκ, κοντά στη Σαϊγκόν, όπου έμενε το μικρό κορίτσι.

Η Φουκ μαζί με μερικά ακόμη παιδιά άρχισαν να απομακρύνονται κλαίγοντας από το φλεγόμενο χωριό, όταν σε έναν κεντρικό δρόμο η φιγούρα της γυμνής εννιάχρονης απαθανατίστηκε απ' τον φωτογραφικό φακό του τότε νεαρού βιετναμέζου φωτορεπόρτερ Νικ Ουτ.

Η Κιμ Φουκ από την επόμενη ημέρα έγινε το <strong>αντιπολεμικό σύμβολο</strong> της σύρραξης στο Βιετνάμ, ενός πολέμου που τελικά τελείωσε τρία χρόνια μετά.

Η <strong>52χρονη γυναίκα</strong> θυμάται μέχρι και σήμερα -αν και θα προτιμούσε να έχει ξεχάσει- τις εκρήξεις των ναπάλμ γύρω της, το χέρι της να καίει και τα ρούχα να κολλάνε πάνω της.

Το χέρι της έγινε αμέσως κατακόκκινο και γέμισε μεγάλες φουσκάλες και συνολικά υπέστη <strong>εγκαύματα</strong> στο ένα τρίτο του κορμιού της.

Σχεδόν <strong>43 χρόνια μετά</strong>, η Φουκ διαμένει μόνιμα στον Καναδά μαζί με τον σύζυγο της, Μπουι Χουι Τοάν, και τον γιο τους.

Πρόσφατα, επισκέφτηκε <strong>δερματολογική κλινική του Μαϊάμι</strong>, προκειμένου το <strong>«κορίτσι της ναπάλμ»</strong>, όπως έχει μείνει πλέον στην ιστορία, να υποβληθεί σε σειρά από <strong>επεμβάσεις με χρήση λέιζερ</strong> για να αποκατασταθεί μεγάλο μέρος των τραυμάτων που φέρει στη πλάτη και το χέρι.

Η θεραπεία θα διαρκέσει <strong>επτά συνεδρίες</strong> με λέιζερ, μετά το πέρας των οποίων, σε περίπου εννέα μήνες, η όψη της πλάτης και του χεριού της 52χρονης θα έχουν βελτιωθεί εντυπωσιακά.

&nbsp;

&nbsp;