Μέσα από μια μοναδική καμπάνια η NIVEA, η Νο1 μάρκα φροντίδας της επιδερμίδας, αποδεικνύει με τον πλέον δημιουργικό τρόπο την ανάγκη προστασίας από την υπεριώδη ακτινοβολία (UV), εμπλουτίζοντας παράλληλα την κορυφαία σειρά αντηλιακής προστασίας Protect &amp; Bronze με το Προστατευτικό Λάδι Ενεργοποίησης Μαυρίσματος σε πρακτική μορφή spray και την After Sun Λοσιόν Επιμήκυνσης Μαυρίσματος.

<a href="http://www.healthreportaz.gr/wp-content/uploads/2015/05/nivea-sun-2.jpg" rel="attachment wp-att-5013"><img class="alignnone  wp-image-5013" src="http://www.healthreportaz.gr/wp-content/uploads/2015/05/nivea-sun-2-300x200.jpg" alt="NIVEA SUN 2" width="617" height="411" /></a>
Σε συνεργασία με τον κορυφαίο καλλιτέχνη και σκηνοθέτη Thomas Leveritt η NIVEA δημιούργησε μια νέα επικοινωνιακή καμπάνια αξιοποιώντας το έργο του, με στόχο να ευαισθητοποιήσει το κοινό γύρω από τους κινδύνους της UV ακτινοβολίας και την ανάγκη αντηλιακής προστασίας. Ο Thomas Leveritt στο βίντεο με τίτλο «Πώς σας βλέπει ο ήλιος (How the sun sees you)», χρησιμοποιώντας κάμερες UV δείχνει στον κόσμο πώς πραγματικά είναι κάτω από τον ήλιο όταν δε χρησιμοποιεί αντηλιακή προστασία. Ο ίδιος σχολίασε σε ειδική παρουσίαση που πραγματοποιήθηκε στην Αθήνα τη συνεργασία του με τη NIVEA αναφέροντας ότι : «Έχοντας ως συνεργάτη μια διεθνώς αναγνωρισμένη μάρκα όπως η NIVEA μου παρουσιάστηκαν ακόμα περισσότερες ευκαιρίες να ευαισθητοποιήσω το κοινό γύρω από τους κινδύνους έκθεσης στην υπεριώδη ακτινοβολία και να τους εκπαιδεύσω αναφορικά με την προστασία από τον ήλιο. Η συνεργασία μου με τη NIVEA με βοηθάει να αγγίξω ένα σαφέστατα πιο ευρύ κοινό».
Από την πλευρά της η Beiersdorf Hellas δήλωσε: «Θέλουμε να είμαστε σίγουροι ότι οι καταναλωτές μας προστατεύουν τον εαυτό τους και τα αγαπημένα τους πρόσωπα από την επικίνδυνη ακτινοβολία UV απολαμβάνοντας άφοβα κάθε στιγμή κάτω από τον ήλιο». Και συνέχισε τονίζοντας: «Για το λόγο αυτό και φροντίζουμε πάντα να χρησιμοποιούμε την τελευταία τεχνολογία, η οποία έχει αναπτυχθεί από τους κορυφαίους επιστήμονες γύρω από την φροντίδα της επιδερμίδας και την προστασία από τον ήλιο, ώστε να δημιουργούμε προϊόντα τα οποία καλύπτουν απόλυτα τις ανάγκες της απόλαυσης αλλά και της προστασίας».
Η NIVEA λοιπόν μας προτρέπει να αφεθούμε στο ζεστό χάδι του καλοκαιρινού ήλιου προσφέροντας στην επιδερμίδα μας αντηλιακή προστασία και φυσικό μαύρισμα μαζί, με το Προστατευτικό Λάδι Ενεργοποίησης Μαυρίσματος Protect &amp; Bronze. Η μεταξένια σύνθεσή του προστατεύει και ενυδατώνει την επιδερμίδα, ενώ με τα εκχυλίσματα προμελανίνης που περιέχει, ενεργοποιεί τη φυσική διαδικασία μαυρίσματος της επιδερμίδας. Επιπλέον, μας υπενθυμίζει ότι κατά τη διάρκεια της ημέρας, η υπεριώδης ακτινοβολία UV, η ζέστη και το θαλασσινό νερό ξηραίνουν την επιδερμίδα μας. Και γι' αυτό, μετά από μακρά έκθεση στον ήλιο μας προτείνει τη νέα NIVEA After Sun Λοσιόν Επιμήκυνσης Μαυρίσματος. Η νέα λοσιόν, με την ελαφριά σύνθεσή της, καταπραΰνει και αναζωογονεί την επιδερμίδα χαρίζοντας πλούσια ενυδάτωση ενώ, χάρη στα εκχυλίσματα προμελανίνης ενεργοποιεί τη μελανίνη που παράγουν τα κύτταρα της επιδερμίδας προσφέροντας μεγαλύτερη διάρκεια στο μαύρισμά μας.
Επιλέξτε το προϊόν που σας ταιριάζει και απολαύστε ένα ξέγνοιαστο καλοκαίρι με σύμμαχο την κορυφαία αντηλιακή προστασία της NIVEA.
• NIVEA Protect &amp; Bronze Λάδι Ενεργοποίησης Μαυρίσματος SPF 20, 200ml - Προτεινόμενη Τιμή Λιανικής: 13,99 €
• NIVEA Protect &amp; Bronze Λάδι Ενεργοποίησης Μαυρίσματος SPF 30, 200ml - Προτεινόμενη Τιμή Λιανικής: 14,99 €
• NIVEA Protect &amp; Bronze After Sun Λοσιόν Επιμήκυνσης Μαυρίσματος, 200ml- Προτεινόμενη Τιμή Λιανικής: 8,49 €

*Οι τιμές ραφιού των προϊόντων της BDF έγκεινται αποκλειστικά και μόνο στη διακριτική ευχέρεια και στρατηγική των πελατών της, δηλαδή των καταστημάτων λιανικής.
<strong>Σχετικά με την Beiersdorf AG</strong>
Η εταιρία καλλυντικών Beiersdorf AG έχει έδρα το Αμβούργο στην Γερμανία και απασχολεί περίπου 16.500 εργαζομένους παγκοσμίως. Οι πωλήσεις το 2013 έφθασαν τα 6,1 δισεκατομμύρια ευρώ και η εταιρία είναι εισηγμένη στο DAX από το Δεκέμβριο του 2008. Η Nivea, που ανήκει στη Beiersdorf, είναι η Νο1 μάρκα περιποίησης και φροντίδας της επιδερμίδας παγκοσμίως*. Ανάμεσα σε άλλα ονόματα που περιλαμβάνονται στο επιτυχημένο χαρτοφυλάκιο της εταιρίας είναι οι Eucerin, La Prairie, Liposan, 8x4 και Hansaplast. Η θυγατρική εταιρία tesa SE είναι ένας από τους παγκόσμιους κύριους κατασκευαστές αυτοκόλλητων προϊόντων και συστημάτων για τη βιομηχανία, το εμπόριο και τους καταναλωτές. Η Beiersdorf έχει περισσότερα από 130 χρόνια εμπειρίας φροντίδας της επιδερμίδας και είναι γνωστή για τα καινοτόμα και υψηλής ποιότητας προϊόντα της.
*Πηγή: Euromonitor International Ltd. –NIVEA ως παγκόσμια μάρκα στις κατηγορίες Περιποίηση Σώματος, Περιποίηση Προσώπου και Περιποίηση Χεριών-, στον τομέα της λιανικής, 2012.